لەبارەی ڕووداوەكەی شەوی ڕابردوو شاباز زەمانی بۆ سنورمیدیا دەدوێت – سنور میدیا\nلەبارەی ڕووداوەكەی شەوی ڕابردوو شاباز زەمانی بۆ سنورمیدیا دەدوێت\nژمارەی بینین: 1,565\nسنورمیدیا – فەرهەنگ فەرەیدون\nشەوی ڕابردوو لە كافتریای ڕیحانەی شاری سلێمانی، شەڕ لەنێوان كارمەندانی دوو كۆمپانیای سكیوریتی ڕوودەدات كە یەكێك لەو كۆمپانیایانە بەرپرسە لە پاراستنی هونەرمەند شاباز زەمانی و بەو هۆیەشەوە كارمەندێكی ڕێستۆرانتەكە بریندار دەبێت و قائیمقامییەتی سلێمانیش ڕێستۆرانتەكە دادەخات.\nشەوی ڕابردوو لە كافتریای ڕیحانەی شاری سلێمانی هونەرمەند شاباز زەمانی، ئاهەنگی تایبەتی هەبووە، لەكاتی بەڕێوەچوونی ئاهەنگەكەدا كارمەندانی ئەو كۆمپانیاییەی ئەركی پاراستنی ئەمنی كافتریاكەیان لەگەڵ كارمەندی ئەو كۆمپانیایەی ئەركی پاراستنی شاباز زەمانی لە ئەستۆیە دەبێتە كێشەیان.\nسنورمیدیا زانیویەتی لەكاتی ئاهەنگەكە، بەچەند كەسێك پاسەوانەكەی شاباز زەمانی بردووەتە دەرەوەی رێستۆرانتەكە و لێیان داوە، ئەویش بۆ بەرگریكردن لەخۆی چەكی دەرهێناوە ، یەكێك لە كارمەندەكانی ڕیحانە بەمەبەستی نێوەندگیری چووەتە نێوانیان، بەڵام پاسەوانەكانی ڕیحانە پاڵیان ناوە بەو كارمەندەی ڕیحانەوە و پاسەوانەكەی شاباز زەمانی، فیشەكێكی لەدەست دەرچووە، بەو هۆیەشەوە كارمەندەكەی ڕیحانە بریندار بووە.\nدوای ئەم ڕووداوە قائیمقامییەتی سلێمانی رایگەیاند”بەهۆی سکاڵای هاوڵاتیان و چەند جارێک ئاگادارکردنەوەی لە پابەندبوون بە مەرجەکانی گەشتوگوزار، رێستۆرانتی رێحانە لە گەڕەکی عەقاری داخرا”.\nسنورمیدیا ئەوەی زانیوە پێشتر چەند كۆمپانیایەكی پاسەوانی فشاریان لە هونەرمەند شاباز زەمانی كردووە، بۆ ئەوەی ناوبراو بپارێزن، ئەمیش ناچار بووە یەكێك لەو كۆمپانیایانە هەڵبژێرێت، ئەمەش بووەتە هۆی نیگەرانی كۆمپانیاكانی دیكە.\nلەبارەی ڕووداوەكەوە شاباز زەمانی بە سنورمیدیای راگەیاند” من كێشەم لەگەڵ كەس نەبووە و پاسەوانی تایبەتیشم نییە، ئەو گەنجەی كە لەگەڵیشم بووە، كارمەندی یەكێك لە كۆمپانیاكانی پاسەوانییە”.\nسەبارەت بە كاتی ڕووداوە زەمانی وتی” من لەو كاتەدا گۆرانیم دەوت لەسەر ستەیج، بەهیچ شێوەیەك ئاگاداری ئەو كێشەیە نەبووم”.\nشاباز زەمانی، یەكێكە لە گۆرانیبێژە بەناوبانگەكانی كوردستان و جیاواز لە هونەرمەندانی دیكە لای زۆربەی هاوڵاتیان بە هەموو تەمەنە جیاوازەكانەوە خۆشەویستە و هەمیشە لە شەوە ئاهەنگەكانیدا ژمارەیەكی زۆر لە هاوادارانی بەژداردەبن.


ئەو تایبەتمەندیانەی شۆڕشی ئیسلامی ئێران کە ڕۆژاواییەکانی نیگەران کردووە کامەیە - Mehr News Agency\nAP ١٣٩٩ Bahman ١٣ ٠٨:٢٦\nNews Code 35815\nئاژانسی هەواڵی مێهر، بەشی نێودەوڵەتی: ئەمڕۆ چل و دوو ساڵ لە سەرکەوتنی شۆڕشی ئیسلامی ئێران و سی ساڵ لە کۆچی دوایی ڕێبەرەکەی تێدەپەڕێت. شۆڕشێک کە پێناسەکەی سەرتر لە جوگرافیای سیاسی و سنوورە ناوخۆییەکانی بوو. هەر بۆیە ژمارەیەکی لەڕادەبەدەر پیلان و سیناریۆی بەرنامەڕێزی کراو دژی شۆڕشی ئێران بەهۆی نیگەرانی لە کاریگەریی لە سەر ڕەوتی ڕووداوە سیاسییەکانی ناوچەکە، داڕێژرا.\nشۆڕشی ئێران بە سنوورە ناوخۆییەکان سنووردار نەبووەوە و ئەو بابەتە لە تیئۆری و بەرنامە شۆڕشگێڕانەکانی ئیمام خومەینیش بە باشی دەبینرا. بابەتی قودس سەرەکی ترین بابەتی دیاری کەری تیئۆری بەرخۆدانی ئیمام خومەینی وەکوو نمانەی هەموو هەڵوێستە سیاسییەکانی هاتە ئاراوە. ئەو بابەتە پێگەیەکی سەرەکیی لە تیۆری و هەروەها شەڕی کردەیی ئیمام پێش لە شۆڕش و دوای شۆڕشیش هەبوو.\nشۆرشی ئیسلامی ئێران، ناوچەکە و بەرخۆدانی ئیسلامی فەلەستین دوای 40 ساڵ\nدوو ساڵ لەمەوپێش بوو کە جان بۆڵتۆن ڕاوێژکاری پێشووی ئاسایشی نەتەوەیی ئەمریکا وتبووی کە شۆڕشی ئێران 40 ساڵەیی خۆی نابینێت. ئاڵبەت ئاوەها قسەگەلێک پێشتریش لەلایەن بەرپرسانی ئەمریکی و ئیسرائیلییەوە هاتبووە ئاراوە. ئێمە هەر لە سەرەتای شۆڕشەوە تا ئێستا خوومان گرتووە بە ئاوەها ڕستەگەلێک کە شۆڕشی ئێران دوایین ساڵی خۆی تێدەپەڕێنێت و لە ئەو کاتەوە تا ئێستا 42 ساڵ تێدەپەڕێت.\nئەمڕۆکە شۆڕشی ئیسلامی ئێران چل و دووهەمین ساڵڕۆژی سەرکەوتنی خۆی لە حاڵێکدا پیرۆز دەکات کە ناوچەی ڕۆژاوای ئاسیا و جیهان لە دۆخێکی جیاواز و هەستیار بەڵام بە هەمان تایبەتمەندیی سیناریۆوە دووپاتەکان بەسەر دەبات.\nکامە تایبەتمەندییەکانی شۆڕش بۆ ڕۆژاوا هۆی نیگەرانییە؟\nبەردەوام ئەو پرسیارە دێتە ئاراوە کە بۆچی ڕۆژاواییەکان کە ئەزموونی چەندین شۆڕش لە ئەورووپا، ڕووسیا و ئەمریکایان هەبووە ئەبێ نیگەرانی شۆڕش لە ئیران بن؟ ئەوە کامە تایبەتمەندی شۆڕشی ئێرانە کە ئەوانی نیگەران کردووە؟ بێ گومان وەڵامی سەرەکی لە تایبەتمەندی ئیسلامی بوون، ئایدۆلۆژی و بێ سنووری ئەو شۆرشەیە. شۆڕشێک کە ئەگەرچی خواستە سیاسی و ئابوورییەکانی داوا دەکرد بەڵام بنەمای پێکهێنانی لەسەر هزرێک دانرابوو کە ڕێگاچارەی ئازادی نەتەوەکانی ناوچەکە و جیهانی لە ئازادی لە هزرە ئیستعمارییەکانی ڕۆژاوا و ئیسرائیل دەدیەوە.\nداکۆکی لە سەر ئەو بنەما و هەوڵدان بۆی لە خۆیدا دەبووە هۆی گەشەی ئابووری و سیاسی نەتەوەکانی ناوچەکە. بە واتایەکی دیکە بابەتی ڕووبەڕوو بوونەوەی ڕۆژاوا زیاتر لە سەر ڕوانگەی بەرژەوەندی نەتەوەیی جەختی دەکرد و ئەو ڕوانگەیەی بەهێزتر دەکردەوە کە شۆڕشی ئێران بەرژەوەندی نەتەوەیی و ئیسلامی لە درێژەی بەهێز کردنەوەی دوو چەمک دەزانی، نەک دوو چەمکی دژ بەیەک.\nکاتێک کە شۆڕشی ئیسلامی ئێران سەرکەوت، وڵاتانی عەرەبی و هەندێک گرووپە فەلەستینییەکان بۆ داخستنی دۆسیەی فەلەستین لەگەڵ ئیسرائیل ڕێککەوتبوون. بێ هیوایی بەهۆی شکستە یەک لە دوای یەکەکانی عەرەب بەرانبەر ئیسرائیل لە شەڕە جیاوازەکان بەتایبەتی شەڕی شەش ڕۆژە و شەڕی 1937 و داگیر کردنی فەلەستین و وڵاتانی عەرەبی بووە هۆی ئەوەی کە کەشێکی سارد و بێ هێوایی بەسەر هەموو وڵات و نەتەوە عەرەبەکان زاڵ بێت.\nکاریگەریی شۆڕشی ئیسلامی ئێران لە سەر بزاڤە ئیسلامییەکانی ناوچەکە\nسەرکەوتنی شۆرشی ئێران ڕێگایەکی نوێی بە پاشگری ئیسلامی و بە پێی بنەمای ئایینی پێک هێنا کە ڕێگری کرد لە بەدی هاتنی ئامانجەکانی ئیسرائیل و ئەمریکا هەمبەر فەلەستین و ناوچەکە.لە ئەم کاتەدا و بە بەکارهێنانی ئەو ئەندێشە، بزووتنەوەکانی بەرخۆدانی ئیسلامی وەکوو حەماس و جەهادی ئیسلامی پێک هاتن.\nگرووپەکانی بەرخۆدانی فەلەستین و لوبنان لە ناوچەکە گەییشتنە ئەو ئەنجامە کە ئیسلامی کردەیی و سیاسی کارامەیی زیاتری لەچاو ئیسلامێکی بێ ئامانجی ئەمریکی دەبێت کە ڕەوتی شەڕی ناوەتە لاوە پشت بەستن بە چەمکگەلێکی ئێتنیکی و نەتەوەیی بە بێ لەبەرچاو گرتنی روانگە و شوناسی ئیسلامی ناتوانێت دەردی نەتەوە ئیسلامییەکان ساڕێژ بکات.\nجەختی شۆڕشی ئێران لەسەر شەڕ دژی ئیسرائیل کە نمانەی کردەیی لە داخستنی باڵوێزخانەی ئیسرائیل لە ئێران و کردنەوەی باڵوێزخانەی فەلەستین بوو، لە پاڵ روانگەی پاڵپشتی کردن لە نەتەوەکانی ناوچە بووە هۆی ئەوەی کە سەرجەم ڕێگا و ئامێرەکانی پیلان، گەمارۆ، شەڕی ئابووری، ڕێگری لە پەرەسەندنی ئەو بیرە دژی کۆماری ئیسلامی ئێران بگیردرێتە بەر.\nلە ئەو چل ساڵەدا هەموو ئەو ڕێگایانەی کە ئەمریکا دەیتوانی دژی کۆماری ئیسلامی ئێران بیگرێتە بەر، گرتیە پێش تا ئەو جێگایەی کە بە قسەی بەرپرسانی خودی ئەمریکا، ئەگەر ئاوەها گەمارۆ و شەڕێک دژی ئەمریکا بگیردرایتە پێش، ئەمڕۆ شتێک بە ناوی ئەمریکا بوونی نەبوو.


ده‌قی ده‌ستووری هه‌رێمی کوردستان چۆن نووسراوه‌و بڵاوکراوه‌ته‌وه؟!\nپه‌رله‌مانی کوردستان له 24/6/2009، پڕۆژ‌ه‌ی ده‌ستووری هه‌رێمی کوردستان-عێراق په‌سه‌ند کردووه به‌بێ ئه‌وه‌ی هه‌ڵه‌بڕی پڕ سه‌یروسه‌ره‌کانی پاکنووسن بکه‌ن. دیاره ده‌ستوور گرنگترین ده‌قی وه‌ڵاتانه‌و به‌وردی و پاکنووسکراوی بڵاوده‌کرێنه‌وه. له‌م ماوه‌یه وه‌ک ئه‌رکێکی سه‌رشانم به‌شێوه‌یه‌کی زۆر وردتر پڕۆژ‌ه‌که‌م خوێنده‌وه‌و بۆم ده‌رکه‌وت هه‌ندێ له مادده‌و بڕگه‌کانی ناواقعین و هه‌ندێکی دوورن له راستی و سه‌ڕاستی له‌گه‌ڵ خه‌ڵکی کوردستان و ئه‌وجا زۆر هه‌ڵه‌و موزایه‌ده‌ی خه‌جاڵتئاوه‌ر و رسوایی تێدایه و مرۆڤ نازانێ چۆن ئه‌ندامانی په‌رله‌مان به باوشێک بڕوانامه‌وه، په‌سه‌ندیان کردووه.\nلێره‌دا تێبینییه‌کانم به کورتی ده‌خه‌مه‌ڕوو.\n1- له مادده‌ی18، بڕگه‌ی18و مادده‌ی 7زاره‌وه‌یه‌کی سیاسی به 4شێوه نووسراوه: (دیموکراتی)،(دیمه‌کراسی)،(دیموکراتیی)، (دیموکراسی)! کامه‌یان راستن؟!\n2- له لاپه‌ڕه1نووسراوه(عێراق)، به‌ڵام له لاپه‌ڕه31نووسراوه(عیراق)!\n3- له لاپه‌ڕه‌ی5و6و7زاراوه‌یه‌ک به دوو شێوه نووسراوه(فیدراڵ)و(فیدڕاڵ)\n4- له لاپه‌ڕه‌ی1نووسراوه(ده‌ستوور)، به‌ڵام له‌لاپه‌ڕه35و 36 نووسراوه(ده‌ستور)و له لاپه‌ڕه‌ی58(مادده‌ی116)به دوو شێوه نووسراوه!\n5- له لاپه‌ڕه‌ی59 له بری(په‌رله‌مان)، نووسراوه(په‌ڕله‌مان)!\n6- له لاپه‌ڕه34و38و40به هه‌ڵه نووسراوه(مه‌ڕسوومێک)، به‌ڵام له شوێنێکی تری هه‌مان لاپه‌ڕه نووسراوه(مه‌رسومێک)و له لاپه‌ڕه‌ی35نووسراوه(مه‌رسوومی). رۆژ به 2شێوه نووسراوه(ڕۆژ)و(رۆژ)!\n7- له لاپه‌ڕه‌ی12نووسراوه(ده‌ی سه‌پێنێ)و ده‌بوو به‌م شێوه‌یه بنووسرێ(ده‌یسه‌پێنێ). هه‌ر له هه‌مان لاپه‌ڕه ئه‌م وشانه به‌سه‌ریه‌که‌وه نووسراون(ده‌ستووره‌داله‌سه‌ر)و ده‌بێ لێکجیابکرێنه‌وه.\n8- له لاپه‌ڕه‌ی21له‌بری(قه‌ره‌بوو)، نووسراوه(قه‌ڕه‌بوو)!\n9- له لاپه‌ڕه‌ی 10و27 یه‌ک وشه به دوو شێوه نووسراوه(سیسته‌م)و(سسته‌م)!\n10- له لاپه‌ڕه‌ی 26نووسراوه(که‌لک)، به‌ڵام کورد ده‌ڵێ(که‌ڵک)!\n11- له لاپه‌ڕه‌ی30نووسراوه(چۆله‌کان)، به‌ڵام راسته‌که‌ی(چۆڵه‌کان)ه.\n12- له لاپه‌ڕه‌ی32و57یه‌ک وشه به 3جۆر نووسراوه(بوودجه)، (بووجه)، (بوجه)!\n13- له رووبه‌رو لاپه‌ڕه‌ی57یه‌ک وشه به 2شێوه نووسراوه(پڕۆژ‌ه)و(پرۆژ‌ه)!\n14- له لاپه‌ڕه‌ی5نووسراوه(جێبه‌جێکردن)، به‌ڵام له لاپه‌ڕه‌ی 32و35و44به 3شێوه‌ی جیاوازتر نووسراوه: (جێبه‌جێ کردن)و(جێ به‌جێ کردن)و(جێ به‌جێکردن).\n15- له لاپه‌ڕه‌ی33به هه‌ڵه نووسراوه(سێزده‌م)و ده‌بوو بنووسن(سێزده‌هه‌م)\n16- ده‌بێ ئه‌م وشانه له لاپه‌ڕه‌ی5و 30و33و زۆر لاپه‌ڕه‌ی تر پێکه‌وه له‌گه‌ڵ پاشگره‌کانیان بنووسرێن: ره‌وا بوونیه‌تی، رێگه پێدان، راوه دوو، نێو خۆی، دیار ده‌کرێن، رێک ده‌خرێن....هتد). له هه‌ندێ شوێن ئه‌و جۆره وشانه له‌گه‌ل پاشگره‌کانیان پێکه‌وه نووسراون.\n17- له لاپه‌ڕه‌ی37 له بری بنێردرێنه‌وه، به هه‌ڵه نووسراوه(بیا نێرێته‌وه). هه‌روا نووسراوه(ده‌ژ‌مێردرێن و سه‌رۆکایه‌تی) به‌یه‌که‌وه نووساون و ده‌بێ له‌یه‌ک دوور بخرێنه‌وه.\n18- له لاپه‌ڕه‌ی 48، نووسراوه(پێشمه‌رگه‌ی)و ئه‌مه‌ش له‌گه‌ل رسته‌که نایه‌ته‌وه‌و، پیتی(ی)زیاده.\n19- له لاپه‌ڕه‌ی 49نووسراوه(ووتنه‌وه)و درووستکه‌ی(وتنه‌وه)یه.\n20- له لاپه‌ڕه‌ی58نووسراوه(ده‌سه‌لات)و ده‌بوو بنووسن(ده‌سه‌ڵات)!\n21- له لاپه‌ڕه‌ی58، (دا)به (بڵاو) نووساوه‌و(بڵاو ده‌کرێنه‌وه) پێکه‌وه ده‌نووسرێت.\n22- له لاپه‌ڕه‌ی59له‌بری هه‌موارکردن، نوسراوه(هه‌رموارکردن)!\n23- له مادده‌ی2، خاڵی یه‌که‌م شاری مه‌نده‌لی وه‌ک قه‌زا ناوی هاتووه، به‌ڵام ناحییه‌یه.\nده‌ستوور نووسین، وتارێکی ساده نییه!\nله مادده‌ی5 نووسراوه(گه‌لی کوردستان پێکهاتووه له کورد، تورکومان، عه‌ره‌ب، کلدان، سریان ئاشووری، ئه‌رمه‌ن و هاوڵاتیانی دیکه‌ی هه‌رێمی کوردستان). درووست وایه ناوی پێکهاته‌کانی تر بنووسرایه، نه‌ک هه‌ر وا به نووسینی(و هاوڵاتیانی دیکه‌ی هه‌رێمی کوردستان) له کۆڵی خۆیانی بکه‌نه‌وه. ئه‌م هه‌ڵه‌یه له مادده‌ی6 دووباره ده‌بێته‌وه‌و نووسراوه(ئه‌وانی دیکه- ئه‌وانی دیکه کێن؟!). ئێوه ده‌ستوور ده‌نووسن، نه‌ک وتارێکی ساده(به‌بێ ئه‌وه‌ی له نرخی وتار نووسیین، که‌م بکه‌مه‌وه!\n24- کامه که‌رامه‌ت پاێزراوه؟!\nله بڕگه‌ی1ی مادده‌ی19نووسراوه(که‌رامه‌تی ئاده‌میزاد پارێزراوه‌و رێزلێگرتن و پاراستنی ئه‌رکی هه‌موو ده‌سه‌ڵاته‌کانی هه‌رێمه). ئایا ئیمڕۆ له واقعدا که‌رامه‌تی هه‌ژ‌اره‌کان پارێزراوه؟ ئایا بڕگه‌ی3له‌م مادده‌یه له‌گه‌ل سواڵکه‌رو قه‌ره‌چه‌کان په‌یڕه‌وکرێ؟!\n25- سه‌رچاوه‌ی نه‌هامه‌تییه‌کانی خه‌ڵکی هه‌ژ‌ار:\nمادده‌ی 15(هه‌رێمی کوردستان پشت به سیستمی ئابووری و بازاڕی کێبڕکێی ره‌وا ده‌به‌ستێ له‌گه‌ل هاندان و گرتنه‌به‌ری په‌ره‌پێدانی ئابووری له‌سه‌ر بنه‌مای نوێ و وه‌به‌رهێنان، به هه‌ردوو رووی گشتی و تایبه‌تیه‌که‌یه‌وه، قۆرخکردنیش به یاسا نه‌بێ رێگه‌ی پێنادرێ.)\nئه‌مه سه‌رچاوه‌ی ژ‌یانی نه‌هامه‌تی خه‌ڵکه.\n26- ماده‌ی 17درۆیه‌کی شاخداره\nبه گوێره‌ی بڕگه‌ی 1و2ی ئه‌م مادده‌یه، ئاو سامانی گشتییه. ئه‌گه‌ر سامانی گشتییه، بۆچی که‌رتی تایبه‌ت به‌سه‌ریه‌وه زاڵه‌و وه‌ک کاڵا به هاوڵاتیان ده‌یفرۆشن؟!. له خاڵی دووهه‌م نووسراوه(زه‌وی و سامانه گشتییه‌کانی هه‌رێم، موڵکی گه‌لی کوردستان-عیراقن و چۆنیه‌تی ره‌فتار له‌سه‌ر کردن و به کارهێنانیان به یاسایه‌ک رێکده‌خرێت. ئه‌گه‌ر به‌ڕاست موڵکی گه‌لی کوردستانن بۆچی سه‌وداکاری دڵڕه‌قانه‌ی جۆاوجۆریان پێده‌کرێ. ئایا هاوڵاتیان هه‌ست ده‌که‌ن به‌وه‌ی که ئه‌و پارچه زه‌وییه یان ده‌به ئاوه، موڵکی خۆیه‌تی؟! حاشا، حاشا ئه‌گه‌ر تاقه یه‌ک هاوڵاتی ئه‌و هه‌سته‌ی هه‌بێت! ده‌بوو نووسه‌رانی ده‌ستووره‌که سه‌ڕاستانه بنووسن: زه‌وی و سامانه‌کانی کوردستان موڵکی که‌رتی تایبه‌تین له‌سه‌ر ئاستی جیهان!\n27- مادده‌ی 16له‌لایه‌ن حکومه‌تی هه‌رێم له شاری مه‌نده‌لی به تایبه‌تی پێشلکراوه!\n28- له مادده‌ی 18نووسراوه(ده‌ی سه‌پێنێ)، درووسته‌که‌ی(ده‌یسه‌پێنێ)یه.\n29- زۆربه‌ی وتاره ئاینییه‌کانی رۆژ‌ی هه‌ینی له مزگه‌وته‌کان و شه‌موانی که‌نیسه‌کان سیاسین، که‌چی له مادده‌ی 19نووسراوه(قه‌ده‌غه‌یه مزگه‌وت و که‌نیسه و شوێنه‌کانی خواپه‌ره‌ستی بکرێنه گۆره‌پانی چالاکیی حزبی و سیاسی)!\n30- له مادده‌ی 21، خاڵی 3 له‌به‌رده‌م وشه‌ی(گه‌شت)، نووسراوه(سفر)و ده‌بوو بنووسن(سفره).\n31- له زۆر شوێن (ر)سه‌ره‌تایی جارێک به قه‌ڵه‌وی نووسراوه‌و جارێک به سوکی. بۆ نموونه له خاڵی 10ی مادده‌ی 19 نووسراوه(ڕێزی)، (رۆژ‌نامه).\n32- (له بڕگه‌ی20ی مادده‌ی19 هه‌ڵه‌ی چاپ هه‌یه‌و نووسراوه(تێ نه‌په‌ڕێِ)و درووسته‌که‌ی(تێنه‌په‌ڕێ)یه.\n33- مادده‌ی 24، بڕگه‌ی1 هه‌موو رۆژ‌ێک و به سه‌دان هه‌زار شێوه پێشێلده‌کرێ، چونکه راسته(هه‌موو که‌س مافی ئه‌وه‌ی هه‌یه ئاستێکی گوزه‌رانی ته‌واوی هه‌بێ بۆ ئه‌وه‌ی سه‌ربه‌رزانه بژ‌ێ که خۆراک و پۆشاک و خانووبه‌ره‌شی ده‌گرێته‌وه.)، به‌ڵام ئایا ئه‌م مافه له‌لایه‌ن خه‌ڵکه‌وه ده‌سته‌به‌ر کراوه؟!\n34- له‌م بڕگه‌یه هاتووه(هه‌موو که‌س مافی ئه‌وه‌ی هه‌یه ده‌ستی به چاودێریی له‌ش ساخی و چاره‌سه‌ریی پزیشکی رابگا، بێ له‌به‌رچاو گرتنی توانای خه‌رجییه‌کان). ئه‌گه‌ر وابێت بۆچی گه‌شه به که‌رتی نه‌خۆشخانه‌ی تایبه‌ت ده‌درێ؟! ئایا خزمه‌تکردنی پزیشکی له که‌رتی گشتی و تایبه‌تی وه‌ک یه‌کن؟!\n35- مادده‌ی27 له واقع چۆن ره‌نگی داوه‌ته‌وه؟\nبڕگه‌ی1 ئه‌م مادده‌یه له‌به‌ر ئه‌م هۆیانه‌ی خواره‌وه، زۆر کورتی هێناوه، بۆ نموونه: 1- ده‌بێ دایکوباوکان خه‌رجی هاتووچووی منداڵه‌کانیان له نێوان ماڵ و قوتابخانه بده‌ن و زۆرێک له خێزانه هه‌ژ‌اره‌کان له‌به‌ر ده‌ستی کورتیاندا، ده‌بێ منداڵه‌کانیان له‌به‌رده‌م باوباران و گه‌رمایی به پێ هاتووچۆ بکه‌ن. 2- دایکوباوکان ده‌بێ ده‌فته‌ر و قه‌ڵه‌م و جانتا و پێداویستییه‌کانی تر بۆ منداڵه‌کانیان بکڕن 3- قوتابیانی زانکۆ ده‌بێ به خۆیان خه‌رجی له‌چابدانی په‌رتوک و نووسراوه‌کان بده‌ن.\nبڕگه‌ی 2ی ئه‌م ماده‌یه له چه‌ندین شاروشارۆچکه‌ی کوردستان په‌یڕه‌و نه‌کراوه، بۆ نموونه وه‌ک له مه‌نده‌لی، سه‌عدیه، جه‌له‌ولا.\nبڕگه‌ی 3ی ئه‌م مادده‌یه وه‌ک پێشنیار وایه‌و به‌هیچ شێوه‌یه‌ک کۆنکریت نییه.\nبڕگه‌ی4: له شاره گه‌وره‌کان خانه‌ی تایبه‌تی بۆ سه‌رپه‌رشتی و پاراستنی ژ‌نان دامه‌زراندووه، به‌ڵام هێشتا پێویستی به ماندوبوونی زۆرتری هه‌یه.\nبڕگه‌ی 5: حکومه‌ت و په‌رله‌مان له ئاستی عه‌مه‌لی و به به‌رچاوی گه‌لی کوردستان، سیسته‌می ناهه‌قی داده‌مه‌زرێنن که‌چی ئیمزای ئه‌م خاڵه‌شیان کردووه: (هه‌موو شێوه‌یه‌کی جیاکاری و توندوتیژ‌ی و ناهه‌قی له نێو کۆمه‌ڵگا و قوتابخانه و خێزاندا قه‌ده‌غه ده‌کرێ.)\nکه‌واته چ پێویستییه‌کمان به بوون و مانه‌وه‌ی حزبێکی شیوعی نه‌ماوه!\nئه‌گه‌ر وابێت، ئێمه به گوێره‌ی ده‌ستووره‌که‌مان، مافی خۆمانه له‌به‌رده‌م دادگا سکاڵا له‌سه‌ر حکومه‌ت تۆماربکه‌ین. ئایا ڤیلاکانی سه‌ر لووتکه‌ی جیاکه‌ی دهۆک و ڤیلاکانی رێی فڕۆکه‌خانه‌ی هه‌ولێر دامه‌زراندنی جیاکاری نییه له کۆمه‌ڵگه‌که‌مان؟ هه‌ر له ئێستاوه به‌رپرسه‌کانی په‌رله‌مان600000دۆلار به ڤیلایه‌ک ده‌ده‌ن له(گوندی ئیتالی)!\nپێده‌چێت نووسه‌ران و ئیمزاکه‌رانی ئه‌م خاڵه به هاوڵاتیان ڕاده‌بوێرن!\nئایا ئه‌م تێبینی و بۆچوونانه شوێنی خۆیان ده‌گرن؟!


International Champions Cup - تۆتێنهام هۆتسپێر vs ڕۆما - Soccer - Yariga - Results, fixtures, tables and statistics\nڕۆما vs. پاریس سان جێرماین مانچێستەر یونایتد vs. مانچێستەر ستی یوڤێنتوس vs. بارسێلۆنا پاریس سان جێرماین vs. تۆتێنهام هۆتسپێر ڕیاڵ مەدرید vs. مانچێستەر یونایتد تۆتێنهام هۆتسپێر vs. ڕۆما بارسێلۆنا vs. مانچێستەر یونایتد پاریس سان جێرماین vs. یوڤێنتوس مانچێستەر ستی vs. ڕیاڵ مەدرید مانچێستەر ستی vs. تۆتێنهام هۆتسپێر\nتۆتێنهام هۆتسپێر vs ڕۆما 2-3\n13' د. پیرۆتی (PG)\n70' C. Ünder (G)\nH. Winks (G) 87'\nV. Janssen (G) 90'+1 (دروستکرا لە لایەن: G. N'Koudou)\n90' +2 M. Tumminello (G) (دروستکرا لە لایەن: ک. سترۆتمان)\n'62 بۆ Ł. Skorupski\n'62 بۆ هـ. مۆرینۆ\n'69 بۆ K. Wimmer\n'46 بۆ ک. مانۆلاس\n'80 بۆ خ. ئیتوربی\n'62 بۆ M. Tumminello\n'76 بۆ V. Janssen\n'62 بۆ م. گۆنالۆنس\n'46 بۆ H. Winks\n'62 بۆ Lorenzo Pellegrini\n'69 بۆ T. Oakley-Boothe\n'76 بۆ G. N'Koudou\n'62 بۆ لیاندرۆ کاستان\n'46 بۆ C. Ünder\n'46 بۆ ک. ئێریکسن\n'46 بۆ ک. سترۆتمان\n'46 بۆ A. Georgiou\n'46 بۆ ب. دەیڤز\nS. Coly (SEN)\n'46 بۆ Gerson\n'46 بۆ G. Defrel\n'46 بۆ J. Onomah\n'46 بۆ ئێ. دایەر\n'46 بۆ C. Carter-Vickers\n'46 بۆ K. Walker-Peters\n'46 بۆ خوان\nلیاندرۆ کاستان (BRA)\n'62 بۆ ف. فازیۆ\n'62 بۆ دانیێڵی دی ڕۆسی\n'62 بۆ ڕادیا ناینگۆلان\n'62 بۆ ئا.کۆلارۆڤ\n'62 بۆ Alisson\n'62 بۆ ئ.دزیکۆ\n'69 بۆ یـ.ڤێرتۆنغێن\n'76 بۆ هـ. کەین\n'76 بۆ D. Alli\nخ. ئیتوربی (PRY)\n'80 بۆ د. پیرۆتی\n38 C. Carter-Vickers 40'\n4 ڕادیا ناینگۆلان\n8 د. پیرۆتی 13'\n13 ئا.کۆلارۆڤ 22'\n1 هـ. لۆرێس گ بۆ ڤۆڕم 46'\n9 V. Janssen بۆ هـ. کەین 76' 90+1'\n14 G. N'Koudou بۆ D. Alli 76'\n23 ک. ئێریکسن بۆ J. Onomah 46'\n27 K. Wimmer بۆ یـ.ڤێرتۆنغێن 69'\n29 H. Winks بۆ ئێ. دایەر 46' 87'\n33 ب. دەیڤز بۆ C. Carter-Vickers 46'\n42 A. Georgiou بۆ K. Walker-Peters 46'\n46 T. Oakley-Boothe بۆ م. دێمبێلێ 69'\n98 A. Romagnoli گ\n28 Ł. Skorupski گ بۆ Alisson 62'\n2 لیاندرۆ کاستان بۆ ف. فازیۆ 62'\n6 ک. سترۆتمان بۆ Gerson 46'\n7 Lorenzo Pellegrini بۆ دانیێڵی دی ڕۆسی 62'\n11 خ. ئیتوربی بۆ د. پیرۆتی 80'\n15 هـ. مۆرینۆ بۆ ڕادیا ناینگۆلان 62'\n17 C. Ünder بۆ G. Defrel 46' 70'\n21 م. گۆنالۆنس بۆ ئا.کۆلارۆڤ 62'\n27 M. Seck\n44 ک. مانۆلاس بۆ خوان 46'\n50 S. Coly\n93 M. Tumminello بۆ ئ.دزیکۆ 62' 90+2'\n97 U. Sadiq\n01/08/18 ICC تۆتێنهام هۆتسپێر 02 : 35 میلان زانیاری زیاتر لەسەر ئەم یارییە\n04/08/18 CLF گیرۆنا 21 : 00 تۆتێنهام هۆتسپێر زانیاری زیاتر لەسەر ئەم یارییە\n14/07/18 CLF لاتینا 0 - 9 ڕۆما بینینی ڕووداوەکان زانیاری زیاتر لەسەر ئەم یارییە\n20/07/18 CLF ڕۆما 18 : 30 ئاڤێلینۆ زانیاری زیاتر لەسەر ئەم یارییە\n18 واتفۆرد 0 +0 0\n19 وێست هام یونایتد 0 +0 0\n15 ڕیاڵ سپاڵ 0 +0 0\n16 سامپدۆریا 0 +0 0


رووسیا گەورەترین سودمەندی کارەساتی گۆڕانکاری کەشوهەوایە\nهەواڵ / ئابوری :: 4 رۆژ پێش ئێستا :: 416 جار بینراوە\nعێراق به‌هۆی پچڕانی ئینته‌رنێته‌وه چه‌ند ملیار دۆلار زیانی كردووه؟\nپێشانگەی نێودەوڵەتی بەغدا بۆ جاری دووەم دواخرا\nبه‌رهه‌مێ گویزان ل دهۆك به‌ره‌ڤ كێمیێ دچیت\nبڕیاری دۆناڵد ترامپ، سەرۆکی ئەمریکا بەکشانەوە لە رێککەوتننامەی پاریس بۆ کەشوهەوا، شەپۆلێکی ناڕەزایی نێودەوڵەتی لێکەوتەوە و بەو هۆیەشەوە رووسیا چووە ناو رێککەوتنەکەوە.\nلە 12ی کانونی یەکەمی 2015 دوای گفتوگۆیەکی درێژ 195 دەوڵەت چوونە رێککەوتنەکەوە بۆ پارێزگاریکردن و سنووردارکردنی پەنگخواردنی گەرمی لە کەشوهەوای زەویدا.\nدەوڵەتە بەشداربووەکانی رێککەوتنەکە پەیمانیان دا بە سنووردانان بۆ بڵاوکردنەوەی کاربۆن، رێککەوتنەکەش لە تشرینی دووەمی 2016وە چووە بواری جێبەجێکردنەوە دوای ئەوەی وڵاتان واژۆیان لەسەری کرد کە لە نێویدا ئەمریکا بوو لە سەردەمی سەرۆکایەتی باراک ئۆبامادا، بەڵام دواتر کە دۆناڵد ترامپ بوو بە سەرۆک لە رێککەوتنەکە کشایەوە.\nبەپێی راپۆرتە رۆژنامەوانییەکان رووسیا سودمەندی یەکەمە لە گۆڕانکاری کەشوهەوا، چونکە ئەم وڵاتە پێشتر نەیدەتوانی هەموو جۆرە کشتوکاڵێک لە وڵاتەکەی بکات، بەڵام ئێستا بەهۆی بەرزبوونەوەی پلەی گەرمای زەوی زۆربەی کشتوکاڵەکان بە دانەوێڵەکانەوە دەتوانێت بەرهەمبهێنێت و ڤلادیمێر پوتین، سەرۆکی رووسیاش دانی بەوەدا ناوە.\nرۆژنامەی هارتزی عیبری ئاشکرای کردووە کە رووسیا دەیەوێت لە بەرهەمهێنانی خۆراکیشدا گەشە بکات، بەتایبەت لەسەردەمی سەرۆکایەتی ڤلادیمێر پوتین لە ساڵی 2000وە نرخەکانی نەوت لە بەرزبوونەوەدا بوون و رۆڵیشی هەبوو لە سڕینەوەی قەرزەکانی سەر شانی جوتیاران و هەمواری قانونەکانی کشتوکاڵیشی کرد بۆ ئەوەی ژینگەیەکی ئابوری بەرهەمدار بخولقێنێت.\nلە مانگی تشرینی یەکەمی رابوردووشدا دەریایی رووسیا ئاشکرای کرد کە پێنج دورگەی نوێیان ئاشکرا کردووە دوای ئەوەی کە پێشتر سەهۆڵ دایپۆشیبوون، ئێستا ئەو دورگانە سامانەکانیان بەکاردەهێنرێت و سودی دەبێت کە بەهۆی بەرزبوونەوەی پلەی گەرمای زەوییەوە سەهۆڵەکەیان تواوەتەوە و دەرکەوتوون.\nهەروەها توانەوەی پارچە سەهۆڵ لە ناوچەی کیشوەری باکوور یارمەتی رووسیا دەدات جوڵەی گواستنەوەی کەلوپەل بە کەمترین تێچوو و ماوە بگەیەنێتە کیشوەری ئەوروپا بەبێ ئەوەی نۆکەندی سوێس بەکاربهێنێ، پوتین رایگەیاند کە ئەم رێگە نوێیە لە ساڵێکدا دەتوانێت 80 ملیۆن تۆن کەلوپەل پیایدا بگوێزرێتەوە و کە قۆناغی یەکەمیشی لە ساڵی 2025دا کۆتایی دێت.\nئه‌و كوڕه‌ی ده‌ستدرێژی كرده سه‌ر پێنج كچ چى لێهات؟ وێنه ببینه\nئەم بیركردنەوە و هەستانە كاریگەری نەرێنی لەسەر كەسایەتیت دەبێت


’’بۆ کڕینی خانوو’’\nئاسایشی رۆژئاوای سلێمانی دەستگیرکردنی کەسێکی ڕاگەیاند کە بەناوی ڕێکخراوی ساختەوە پارەی لە کەسوکاری شەهید و هەژاران وەرگرتووە بۆ کڕینی خانوو بۆیان، هاوکات داواش دەکات هاوڵاتیان لە هەر حاڵەتێکی گوماناوی ئاگاداریان بکەنەوە.\nبەڕێوەبەرایەتی ئاسایشی ڕۆژئاوای سلێمانی (25ی تشرینی دووەمی 2020) لە ڕاگەیەنراوێکدا کە ناس کورد بەدواداچوونی بۆ کردووە دەڵێت، لەسەر بنەمای زانیاری سەرچاوە تایبەتاکانمان تۆمەتبارێک بەناوی (ٲ ، ق، ف) دانیشتوی تەکیەی کاکەمەند تەمەن (30) ساڵ دەستگیرکرا، تۆمەتبار لەڕێگەی تەلەفونەوە پەیوەندیکردوە بە کەسوکاری شەهید و پێشمەرگەو خێزانە کەم دەرامەتەکانەوە، بەناوی ڕێکخراوێکی خێرخوازی ساختە خۆی ناساندوەو بەڵێنی پێداون کەخانویان بۆ بکڕێت بەمەرجێک 20% نرخی خانوەکەی پێبدەن.\nباسی لەوەشکراوە، لەمیانی لێکۆڵینەوەدا تۆمەتبار دانی بەوەداناوە کەبڕی دوو هەزارو 500 دۆلاری ئەمریکی لە هاوڵاتی (ش ، ح ، م ) وەرگرتوە کەخێزانی شەهیدێکی پێشمەرگەیە، پەیوەندی بەکەسێکی دیکەشەوە کردوە لەسەر ئەوە ڕێککەوتون کەبڕی شەش هەزار دۆلاری ئەمریکی لێوەربگرێت لەبەرامبەردا خانویان بۆ بکڕێت، بەڵام فریا ناکەوێت ئەو بڕە پارەیە وەربگرێت لەلایەن هێزەکانمانەوە چاودێری ورد دەکرێت و لەناوبازاڕی چەمچەماڵ دەستگیردەکرێت.\nئاسایشی رۆژئاوای سلێمانی ڕاشیگەیاندووە، لەئێستادا بە بڕیاری دادوەری دادگای لێکۆڵینەوەی چەمچەماڵ بەپێی ماددەی (456) لەیاسایی سزادانی عێراقی ڕاگیراوەو لێکۆڵینەوە لەدۆسێکەی بەردەوامە.\nبەڕێوەبەرایەتی ئاسایشی رۆژئاوای سلێمانی داوا لە هاووڵاتیان دەکات لەکاتی هەبونی هەرحاڵەتێکی گوماناوی پەیوەندی بکەن بەئاسایشی سنورەکەیانەوە بۆ بەدواداچون لەڕاستی و دروستی بابەتەکان و لێکۆڵینەوەکردن لەوبارەیەوە.\nهەرێم؛ دابەشكردنی پارە بەسەر 49 هەزار خێزانی پارێزگای هەولێر دەستی پێكرد\n2020.11.23 - 08:48


پترى 600 نەخۆشێن ئوتیزمێ چاره‌سه‌ريێ ل سه‌نته‌رێ ده‌روونى وه‌ردگرن | رێڤه‌به‌ریا گـ‌شتی یا ساخله‌میا پارێزگه‌ها دهۆکێ\nد. نازک عه‌بدولرحیم، رێڤەبەرا سەنتەرێ ساخلەمیا دەروونی ل پارێزگەھا دھۆکێ بۆ (نوش نیوز) دیارکر کو نوکە ل دھۆکێ پتر ژ 600 کەسان ھەلگرێن نەخۆشیا ئوتیزمێ نە و سال ل دووڤ سالێ نەخۆشیا ئوتیزمێ یا بەر ب زێدەبوونێ دچیت ل پارێزگەھا دھۆکێ ھندەک دەرمانێن دەست نیشانکری ھەنە ژبوو سڤکرنا ئاریشێن ھەڤپێچ ل گەل نەخۆشیا ئوتیزمێ وەکو لڤینا زێدە و گێژبوون و بێھووشبوون و گۆت: “ھەتا نوکە چو ئەگەرێن دروست یێن ئوتیزمێ نەھاتینە دەست نیشانکرن”.\nئاماژه دا وێ چه‌ندێ ژى كو ئوتیزم پتر ل دەڤ کوران پەيدا دبیت ژ کچان، ئانکو پتریا نەخۆشێن ئوتیزمێ ل دھۆکێ رەگەزێ نێرن و گۆت: “داخوازێ دکەین دایک و بابێن وان پتر ھەڤکار بن و بەردەوام بۆ چارەسەری زارۆيێن خۆ يێن نەخۆش بینە سەنتەرێ ساخلەمیا دەروونی ل دھۆکێ”.\nژنەکێ ب ناڤی دایکا ھێڤداری بۆ (نوش نیوز) دیارکر کو ل سەنتەرێ ساخلەمیا دەروونى ل دھۆکێ 100% زارۆکێ وێ مفا ژ چارەسەریا خۆ وەرگرتيه و گۆتت: “سۆپاس ب خودێ نوکە رەوشا نەخۆشێ من گەلەک باشتره ژ بەرێ، چەند سالان ئەو رەفتارێن بەری نوکە دکرن نھا پتریا وان رەفتاران ھێلاینە سەنتەرى مفایەکێ زۆر باش گەھانديە کورێ من.\nد. پەرچان ھاشم، تایبەتمەندێ نەخۆشیێن دەروونی بۆ (نوش نیوز) گۆت: “ل پارێزگەھا دھۆکێ سالا 2004ێ ئێکەم حالەتێ نەخۆشیا ئوتیزمێ ھاتە دەست نیشانکرن ھەتا نوکە رێژه زێدەبوویە و پتر ژی د ناڤ رەگەزی نێر دایە، نوکە ل دھۆکێ سەنتەرەکێ تایبەت ھاتیە ڤەکرن بۆ چارەسەریا ڤان نەخۆشان”.


تورکیا دەیەوێت هەژمونی خۆی لەئاسیای ناوەڕاست فراوانتر بکات\n15/07/2021 694 جار خوێندراوه‌ته‌وه\nبەپێی ڕاپۆرتێکی رۆژنامەی" ڤزگلیاد"ی ڕوسی کە سەبارەت بەپلانی تورکیا بۆمانەوە لەئەفغانستان‌و پاراستنی ئاسایشی فڕۆکەخانەی کابوڵ ئامادەیکردوە، تورکیا زۆر دەمێکە دەیەوێت جێپێیەکی خۆی لەئەفغانستان قایم بکات، تاوەکو لەو ڕێگایەوە هەژمونی خۆی لەئاسیای ناوەڕاست فراوانتر بکات.\nلەبابەتەکەی ڕۆژنامە ڕوسییەکەدا هاتوه، ڕۆژی سێشەممە بزوتنەوەی تاڵیبان لەبەرامبەر پەیامێکی خوڵوسی ئاکاری وەزیری بەرگری تورکیا بەوەی ئەگەربێت‌و مەرجەکانیان جێبەجێبکرێن، ئەوە ئەنکەرە ئامادەیە ئەرکی پاراستنی فڕۆکەخانەی کابوڵ لەئەستۆبگرێت، بەیاننامەیەکی دەرکردو تێیدا هەڕەشەی لەتورکیا کرد بەوەی دەبێت خاکی ئەفغانستان جێبهێڵێت، لەبەرئەوەی مانەوە لەو وڵاتە پێشێلکردنی سەروەری‌و یەکپارچەیی خاکەکەیەتی.\nلەبەیاننامەکەی بزوتنەوەی تاڵیباندا هۆشداریدراوەتە تورکیا بەوەی ئەگەربێت‌و سەربازە تورکەکان لەسەر خاکی وڵاتەکەیاندا بمێننەوە ئەوە ڕوبەڕویان دەبنەوە، ئەوکاتیش ئاکامەکانی دەکەوێتەسەر شانی ئەولایەنەی دەستێوەردان لەکاروباری ناوخۆی وڵاتەکەیاندا دەکات.\nهەروەک بەگوێرەی لێدوانی یەڤگینی ساتانۆڤسکی سەرۆکی پەیمانگای ڕۆژهەڵاتی ناوەڕاست لەڕوسیا، ئەو جۆرە هەڕەشانەی تاڵیبان ڕێگە لەتورکیا ناگرن بڕیارەکەی جێبەجێبکات‌و لەو وڵاتەدا بمێنێتەوە، لەبەرئەوەی تورکیا زۆردەمێکە دەیەوێت جێپێیەک لەئەفغانستان بدۆزێتەوەو لەو ڕێگایەوە هەژمونی سیاسیی خۆی لەئاسیای ناوەندو ڕۆژهەڵاتی ناوەڕاست پێ فراوان بکات.\nشیکەرەوە ڕوسییەکە وتوشیەتی، "تورکەکان چەندین ساڵە لەئەفغانستانن، لەوەشدا بەشێوەیەکی سەرەکیی پشتیان بەتورکەکانی ئەو وڵاتەو بەپلەیەکی کەمتریش بەئۆزبەک‌و تورکەمانەکان بەستوە، ئینجا میللەتانی تری وەک تاجیک بۆنمونە، جگە لەوەی ئەردۆغان بەردەوامە لەگرنگیدان بەئیگۆرەکانی هەرێمی شینگیانگی چین".\nساتانۆڤسکی پێشبینیکردوە، ئەگەربێت‌و تورکیا بتوانێت بوونی خۆی لەئەفغانستان بچەسپێنێت، ئەوە ده‌توانێت هەژمونی خۆی لەوڵاتانی تری ناوچەکە فراوان بکات.\nلەوبارەیەشەوە دەڵێت:"تورکیا بەڵێنی پاراستن‌و ڕێککەوتنی نوێ بەوڵاتانی ئاسیای ناوەند دەدات کە ئەوەش ئازاری ڕوسیا دەدات‌و پێی نیگەران دەبێت".


کۆنگرسی ئه‌مه‌ریکا ده‌نگدانه‌که‌ی سه‌ر مه‌سه‌له‌ی قه‌رزه‌کانی دواخست\nجۆن به‌ینه‌ه‌ری سه‌رۆکی خانه‌ی نوێنه‌ران\nدوای ئه‌وه‌ی کۆماریه‌کان ناچارکران به‌هۆی ناڕه‌زایی له نێو پارته‌که‌یاندا ده‌نگدانه‌که‌ی دوێنێ دوابخرێت ، هه‌ر بۆیه ڕابه‌رانی پارتی کۆماری له نێو خانه‌ی نوێنه‌رانی وڵاته یه‌کگرتووه‌کانی ئه‌مه‌ریکادا هه‌و‌ڵده‌دن ئه‌مڕۆ هه‌ینی ده‌نگدانێک له‌سه‌ر پلانی خۆیان ئه‌نجام بده‌ن په‌یوه‌ست به به‌رزکردنه‌وه‌ی ئاستی وه‌رگرتنی قه‌رز و هه‌روه‌ها سنوردارکردن و که‌مکردنه‌وه‌ی خه‌رجیه‌کان .\nبڕیار بوو دوێنێ خانه‌ی نوێنه‌ران ،ئه‌وه‌ی تیایدا کۆماریـیه‌کان زۆرینه‌ن ده‌نگدانه‌که ئه‌نجام بده‌ن، له‌سه‌ر ئه‌و پلانه‌ی له لایه‌ن جۆن به‌ینه‌ه‌ری سه‌رۆکی خانه‌ی ناوبراوه‌وه گه‌ڵاڵه کراوه ، که به گوێره‌ی ئه‌و پلانه‌ی به‌ڕێز به‌ینه‌ر ئاستی وه‌رگرتنی قه‌رزی وڵات به بڕی 14.3 ترلیۆن دۆلار به‌رزده‌کاته‌وه ، له به‌رامبه‌ر که‌مکردنه‌وه‌ی خه‌رجیـیه‌کانی وڵات به بڕی 900 ملیار دۆلار له ماوه‌ی 10 ساڵی داهاتوودا.\nئه‌وه‌ی جێی ئاماژه‌یه ، ئه‌گه‌ر ئاستی وه‌رگرتنی قه‌رزی ئه‌مه‌ریکا هه‌تا 2 ی مانگی داهاتوو به‌رزنه‌کرێته‌وه، ئه‌وا حکومه‌ت پاره‌ی به‌ده‌سته‌وه نامێنێت. ئه‌و کاره‌ی حکومه‌ت وڵاته یه‌کگرتووه‌کانی ئه‌مه‌ریکا له به ئه‌نجام گه‌یاندنی ئه‌رکه دارایـیه‌کانی دوا ده‌که‌وێت.\nبه‌ڵام کۆماریـیه‌کانی ئاسایی، له‌وانه ئه‌وانه‌ی پاڵیان داوه‌ته پاڵ بزوتنه‌وه‌ی ناسراو به تی پارتی، ئه‌وه‌ی ئه‌وپه‌ڕی کۆنه‌پارێزه له دژی پلانه‌که‌ی جۆن به‌ینه‌رن و ده‌ڵێن پلانه‌که‌ی ناوبراو به هێندی پێویست له خه‌رجیـیه‌کانی حکومه‌تی ئه‌مه‌ریکا که‌مناکاته‌وه.\nهاوکات دیموکراته‌کانی نێو خانه‌ی نوێنه‌ران و ئه‌نجومه‌نی پیران ئه‌وانیش به تووندی له دژی پلانه‌که‌ی جۆن به‌ینه‌رن، له‌به‌ر ئه‌وه‌ی پلانه‌که داوای ئه‌نجامدانی دووه‌م ده‌نگدان له دره‌نگانێکی ئه‌م ساڵدا ده‌کات بۆ به‌رزکردنه‌وه‌ی ئاستی وه‌رگرتنی قه‌رزی وڵات له به‌رامبه‌ر که‌مکردنه‌وه‌ی زیاتر له خه‌رجیـیه‌کاندا.\nئه‌وه‌ی شایانی باسه سه‌رۆک براک ئۆباما هه‌ڕه‌شه‌ی ئه‌وه‌ی کردووه که ئه‌گه‌ر پلانه‌که‌ی جۆن به‌ینه‌ر له لایه‌ن گۆنگرسه‌وه ده‌ربازبکرێت ئه‌وا سه‌رۆک ڤیتۆی پلانه‌که‌ی جۆن به‌ینه‌ر ده‌کات.


تاهیر تۆفیق، كه مردنى بوو به رۆژی هونەر - بنکەی روناکبیریی گەلاوێژ :: Gelawej\nموزیک Oct 20, 2020\nله رۆژێكى وه‌كو ئه‌مڕۆ نه‌ك به‌ته‌نها شارى كۆیه، به‌ڵكو سه‌رجه‌م شاره‌كانى دیكه‌ى كوردستان هه‌واڵى مه‌رگى هونه‌رمه‌ند و ده‌نگخۆشێكى گه‌وره‌ى نه‌ته‌وه‌یى كورد غه‌مگینى كردن، تاهیر تۆفیق ده‌نگێكى پڕ وزه و به‌هێزى كوردانه‌ى ئێمه بوو، كه به هه‌میشه‌یى و بۆ ئه‌به‌د ئاماده‌یى له‌نێو هونه‌ر و موزیكى كوردیدا ده‌بێت و وه‌ك شانازیه‌كى كلتورى گه‌وره و پاشخانێكى ده‌وڵه‌مه‌ندى ده‌نگ و ئاواز ده‌مێنێته‌وه.\nتاهیر تۆفیق، هونەرمەندى گەل، یان ئه‌و هونه‌رمه‌ندى كه كۆچى دوایى كرد، ئه‌و رۆژه‌یان ناونا رۆژى هونه‌ر، ناوى ته‌واوى (تاهیر تۆفیق ئەوڕه‌حمان حه‌مه‌د شێخانی)ه، به‌داخه‌وه لە رۆژى 20/10/1987 لە تەمەنى (65) ساڵیدا له شار‌ی کۆیه کۆچى دوایى کردووە و هەر لەو شارە لە مەراسیمێکى شایستەدا لە گۆڕستانی (غەریبان) بەخاک سپێردراوە.\nتاهیر تۆفیق له ساڵی 1922 له گه‌ڕه‌کی (به‌فری قه‌ندی)ى شاری کۆیه لە دایکبووە، لە ساڵى 1929 ته‌مه‌نی (7) ساڵیدا باوکی ده‌یـباته سوخته‌خانه و هه‌ر له‌وێشه‌وه فێری ئه‌لف بێی کوردی و عه‌ره‌بی بووە، لە ساڵی ١٩٣٢ دەچێتە خوێندنگای سەرەتایی و لە بەر زیرەکی لە پۆلی دووەم دادەنرێت.\nلە ساڵى 1936 لە ته‌مه‌نی (14) ساڵیدا که لە پۆلی پێنجه‌می سه‌ره‌تایی بووه به‌هره‌ی گۆانیبێژی هەبووە و مامۆستاکانی هانیان داوا سروود و گۆرانی بڵێت، وه‌ک که‌سێکی دەنگخۆش بە ناوى تاهیر تۆفێق ناوی ده‌رکرد و دواتر نازناوى خاڵه تاهیرى پێبەخشرا.\nلە ساڵی 1942 بەهۆى گرانى و هەژارییەوە به ناچاری ده‌ست له خوێندن هه‌ڵده‌گرێ و به‌شێک له ئه‌رکی بنه‌ماڵه‌که‌ی ده‌که‌وێته سه‌رشانی، هه‌ربۆیه تاکو پۆلی سێیه‌می ناوه‌ندیی ده‌خوێنێت.\nله ساڵی 1945 بووه‌ته سه‌ر ده‌سته‌ی مه‌قابێژانی سه‌ر شانۆی ئاهه‌نگه‌کانی نه‌ورۆزی کورد و گه‌لێک گۆرانی نیشتمانی و نه‌ته‌وه‌یی وتووە، هه‌مان ساڵ بۆ یه‌که‌مجار دەچێتە رادیۆى به‌غدا و مه‌قامی (ئه‌ی له‌گورێ له سووره گوڕێ) و به‌سته‌ی (کراس زه‌ردێ)ی تۆمارده‌كات و بڵاویان ده‌كاته‌وه.\nلە رۆژى 12/9/1956 لە شارى هەولێردەبێتە فەرمانبەر بە کاتبی ناحیەی سیدەکان، ساڵێك دواى ئه‌وه لە ساڵی ١٩٥٧ جارێكى دیكه دەچێتە شارى بەغدا و لە دوای شۆڕشی ١٤ی تەمموز دەگەڕێتەوە کۆیە.\nلە ساڵی ١٩٨٠ توشی پاڵە پەستۆی خوێن و شەکرە دەبێت چەند جاریش بۆ چارەسەرکردنی نەخۆشیەکانی چووە بۆ دەرەوەی وڵات بەڵام بێ سوود بووە و گه‌ڕاوه‌ته باوه‌شى نیشتمان.\nله‌ماوه‌ی ژیانیدا (6) شه‌ش نامیله‌که و په‌رتوکی به‌و ده‌قه شیعریانه‌ی بۆ گۆرانی وتویەتى به‌چاپى گه‌یاندووه، هه‌وره‌ها له ساڵی 1983 کتێبى (گوڵی سه‌ربه‌ستی) لەلایەن که‌ریم شاره‌زا چاپکراوە و پێشەکى بۆ نوسیووە.\nله‌سه‌ره‌تای ژیانی هونه‌ریدا هەریەکە لە (سێوه و مه‌لا ئه‌سعه‌د) کاریگەریى زۆریان کردۆتە سەرى و شیعرى شاعیران (حاجی قادری کۆیی، وه‌فایی، نالى، مەحوى، مسته‌فا به‌گی کوردی، سافی هیرانی، عوسمان عه‌ونی، به‌ختیار زێوه‌ر، فایه‌ق بێ که‌س، ئیبراهیم ئه‌حمه‌د، هه‌ژار، هێمن، گۆران، مه‌دهۆش، دڵدار، دڵزار، مه‌جید ئاسنگه، شاره‌زا و ...هتد) کردویەتى بە گۆرانى، تا له ژیاندا بووه خزمه‌تێکی زۆری به گۆرانی و موزیکی کوردی کردووه و زۆرێک له‌و مقام و به‌ستانه‌ی که له سوخته‌خانه و خانه‌قاکاندا قه‌تیس مابوونه‌وه هێنایه ناو موزیکی کوردییه‌وه و له فه‌وتان ڕزگاری کردن.\nبه ناوبانگترین مه‌قامی (شیرن به‌هاره)یه که هۆنراوه‌ی مامۆستا ئیبراهیم ئه‌حمه‌ده و به یه‌کێک له به‌چێشترین مه‌قامه کوردییه‌کان داده‌نرێت.\nلە دواى کۆچى دوایشى، هەموو ساڵێک لەهەمان رۆژدا لەلایەن تیپى مۆسیقاى باواجى کۆیە و چەندین ناوەندى هونەرى دیکەى له شار و شارچكه‌كانى كوردستان ته‌نانه‌ت له تاراوگه‌ش بەشێوازى جیا جیا یادى ئه‌م هونه‌رمه‌نده گه‌وره‌یه دەکەنەوە.


ئوترێخت vs هێرنێڤین 2-1\nR. Strieder (G) 39'\nM. van der Maarel (G) 58' (دروستکرا لە لایەن: S. Klaiber)\n78' M. Rojas (G) (دروستکرا لە لایەن: H. Veerman)\n'77 بۆ C. Dessers\n'90 بۆ A. Kali\n'63 بۆ J. Hornkamp\n'29 بۆ W. van der Steen\n'84 بۆ D. Dumić\n'29 بۆ م. هانسن\n'63 بۆ Y. Kobayashi\n'77 بۆ G. Kerk\n'84 بۆ L. Görtler\n'90 بۆ ئوربی ئێمانوێڵسۆن\n2 M. van der Maarel 58'\n3 لیوێن 45+5'\n6 R. Strieder 39'\n14 و. یانسن 45'\n22 S. van de Streek 22'\n2 D. Dumfries 62'\n5 D. Dumić بۆ L. Görtler 84'\n11 C. Dessers بۆ G. Kerk 77'\n23 A. Kali بۆ ئوربی ئێمانوێڵسۆن 90'\n23 W. van der Steen گ بۆ م. هانسن 29'\n7 M. Rojas بۆ P. van Amersfoort 72' 78'\n35 J. Hornkamp بۆ Y. Kobayashi 63'


دکتۆر جەبار قادر: پەیوەندیەکانی هەرێم نا درووستە چ لە ناوخۆ یان لەگەڵ دەرەوە\nپەیوەندی پردی پێکەوە گرێدانی کاروباری ژیانی رۆژانەی تاک، پارت، حکومەت و دەوڵەتانە، بە تاێبەتی لە کارە دیپلۆماسیەکاندا کە بە جۆرەها مەرج و بەندەوە گرێدراوە. ئاخۆ لایەنە کوردیەکان شیانی هەیە لە پەیوەندیەکانیاندا لەگەڵ وڵاتانی دراوسێ دەسکەوتێکی زۆرتریان دەست کەوێت تاکو لەگەڵ بەغدا؟\nدکتۆر جەبار قادر لێکۆڵەر و شارەزای رۆژهەڵاتی ناڤین لە هەڤپەیڤینێکدا لەگەڵ بەشی کوردی دەنگی ئەمەریکا دەلێت" پێیم وایە بە گشتی ئەگەر باس لە پەیوەندیەکان بکەین، پەیوەندیەکی نادرووست هەیە چ لە نێۆخۆێ کوردستان وە چ لەگەڵ دەوروبەردا، بەو واتاییەی، جاری ئەوەی نێۆخۆ هەموو دەزانین ئەو ململانی و کێبرکی و پەیوەندیە نادرووستەی لە نێوان هێزە سیاسیەکاندا هەیە، تەنها لە چوارچێوەی سیاسەتدا نەماوەتەوە، بەڵکو کاریگەری لەسەر باری کۆمەڵایەتیش کردووە، وە ئەوەی پەیوەندی بە دەرەوە هەیە، ئەویش بە هۆێ ئەوەی بە شێوەیەکی ( مؤسساتی) دام و دەزگایی ناکرێ واتە ئەو دەزگایانەی کە دەبێ پەیوەندی بکەن، حکومەتە، فەرمانگەی پەیوەندیەکانی دەرەوە، ئێستا واێ لێهاتووە ئەو پەیوەندیانە بە شێوەیەک دەکرێ کە زیان بە لایەنی بەرامبەر بگەینن وە هەر لایەنێک هەوڵ بدا کارتێکی بەهێزتری بە دەستەوە بێ، کە لە کۆتاییدا پێیم وایە ئەو کارتە بەهێزە بە دەست کەسیانەوە نابێ".\nدکتۆر جەبار هەر وەها دەڵێت" 500 ساڵە تورکیا و ئێران، بە ناوی جیاواز، ئیمپراتۆری عوسمانی، سەفەوی، قاجاری، ئەمانە ململانیان لەسەر دەسەڵات و ناوچەی دەسەڵات بوە لە هەموو ئەو هەرێمە و ئەمە لە کوردستاندا رەنگی داوەتەوە بەو شێوەی نەک ئەو پارتانە بیەوێ خزمەتکاری ئەو بەرژەوەندیانە بێ، بەڵام ئیتر بە هۆێ نزدیکی جۆگرافیەوە، بە هۆێ پشتگیریەوە، بە هۆێ تێکەڵاوی ئابوریەوە، کە ئەمە کاریگەریەکی زۆر زۆر بەدی هەیە وە لە داهاتووشدا کاریگەریەکی زۆرتری دەبێ".\nدکتۆر جەبار دەشڵێت" یەکێک لە فاکتەرە سەرەکیەکانی قووڵکردنەوەی کێشەکان، ئەو ململانیە لە نێوان تورکیا و ئێران و لەسەر گۆڕەپانی کوردستانیش رەنگی داوەتەوە لە هەردوو یەکێیتی و پارتی".\nوتووێژ لەگەڵ جەبار قادر


مێژووی شیعە و سەرەتای فکری شیعەگەری چۆن سەری هەڵدا؟ – History Of Kurdistan\nHome / مێژووى ئاینەکان / ئاینى ئیسلام / مێژووی شیعە و سەرەتای فکری شیعەگەری چۆن سەری هەڵدا؟\nزريان احمد 2017-10-15\tئاینى ئیسلام, مێژووى ئاینەکان, مێژووى جیهان, مێژووى گشتى, مێژووی ئیسلام, مێژووی ده‌وڵه‌تی ئه‌مه‌وی, مێژووی ده‌وڵه‌تی عه‌باسی لێدوان نووسین ناچالاککراوە لە مێژووی شیعە و سەرەتای فکری شیعەگەری چۆن سەری هەڵدا؟ 14,210 Views\nلەمبارەوە ئیبن حەزم وتویەتی: “هەركەس هاوڕا بێت لەگەڵ شیعەدا كە عەلی باشترین كەسە لە دوای پێغەمبەر (دروودی خوای لەسەربێت)، هەروەها شیاوترین و لەپێشترین كەسە بۆ پێشەوایەتی، لە دوای خۆیشی نەوەكانی شیاوی ئەو پایەیەن، ئەوكەسە شیعەیە”3.\nیان زانای هاوچەرخی شیعە موحەمەد جەواد موغنیە دەڵێت: “شیعە ئەوانەن باوەڕیان بە واجبێتی دەستنیشانكردنی پێشەوا هەیە بە دەق لەلایەن پێغەمبەرەوە، بەو واتایەی خودی پێغەمبەر (دروودی خوای لەسەر بێت) پێشەوا عەلی دەستنیشانكردووە”4.\nپێشەوا عەلی كوڕی ئەبی تالیب لای موسوڵمانان بە گشتی خاوەن كەسایەتیەكی كۆكەرەوە و لێوانلێوە لە زانایەتی، رەوانبێژی، ئازایەتی، دلێری، راستگۆیی، هەقبێژی، دنیا نەویستی، لە خوا ترسی، خۆشەویستی و بەخشندەیی. ئامۆزا و بەخێوكراو و زاوا و خۆشەویستی پێغەمبەر (دروودی خوای لەسەربێت) بووە، تەنها لە رێگەی ئەمەوە نەوە و وەچەی پێغەمبەر (دروودی خوای لەسەربێت) ماوەتەوە، هەرگیز سوژدەی بۆ بت نەبردووە، یەكێك بووە لە دەكەسە مژدە پێدراوەكان بە بەهەشت، یەكەم كەس بووە لە رەگەزی نێر باوەڕی بە خودا هێناوە و هاتۆتە نێو ئیسلامەوە، لە كات و شوێن و وێستگە زۆر ناڕەحەت و هەستیارەكاندا لەگەڵ پێغەمبەر (دروودی خوای لەسەر بێت) دا بووە، بەدەیان فەرموودە لە فەزل و گەورەییدا گێڕدراوەتەوە. ئیمام ئەحمەد وتوویەتی: “هیچ كەسێك ئەوەندەی عەلی فەرموودە لە فەزل و گەورەییدا نەهاتووە”6. هەروەها ئەبو عەلی نەیسابوری و چەندانی تر وتویانە: “هیچ هاوەڵێكی پێغەمبەر ئەوەندەی عەلی فەرموودە لە فەزلیدا نەهاتووە بەسەنەدی دروست”7.\n1-لەسەروبەندی خۆئامادەكردنی موسوڵمانان بۆ غەزای تەبوك پێغەمبەر (دروودی خوای لەسەربێت) پێشەوا عەلی كرد بە جێنشینی خۆی لە مەدینە، پێشەوا عەلی گلەیی كرد و وتی: ئەی پێغەمبەری خودا لە حاڵەتێكی ئاوەهادا لەناو ژن و منداڵدا جێم دەهێڵیت؟ پێغەمبەریش فەرمووی: “ئایا قایل نابیت تۆ بۆ من وەك هارون وابیت بۆ موسا، ئەوەندە هەیە لەدوای من پێغەمبەرایەتی نییە”8.\n2-كاتێك پێغەمبەر (دروودی خوای لەسەربێت) لە حەجی ماڵئاوایی دەگەڕێتەوە لە شوێنێك بەناوی (غدیر خم) موسوڵمانان كۆدەكاتەوە و دەستی عەلی بەرزدەكاتەوە و دەفەرموێت: “من گەورە یان پشتگیری هەركەس بم عەلی گەورە و پشتگیریەتی، خودایە پشتگیری ئەوكەسە بكە پشتگیری عەلی دەكات، دژی هەركەسیش ببە دژایەتی عەلی دەكات، هەركەس خۆشی دەوێت خۆشت بوێت، هەركەس رقی لێیەتی رقت لێی بێت، هەركەس سەریدەخات سەری بخە، هەركەس بێئومێدی دەكات بێئومێدی بكە، خودایە هەقی لەگەڵدا بسوڕێنە هەرچۆن سووڕا”9.\n3-لە شەڕی خەیبەردا پێغەمبەر (دروودی خوای لەسەربێت) فەرمووی: “سبەینێ بەیداخەكە دەدەمە دەست كەسێك خودا و پێغەمبەری خۆشدەوێت، خودا و پێغەمبەریش ئەویان خۆشدەوێت، لەسەر دەستیدا فەتحی خەیبەر دەكرێت”، كە رۆژ بوویەوە بەیداخەكەی دایە دەست عەلی10.\n4- كاتێك ئایەتی: (فَمَنْ حَاجَّكَ فِيْهِ مِنْ بَعْدِ مَا جَاءَكَ مِنَ العِلْمِ فَقُلْ تَعَالَوْا نَدْعُ أَبْنَاءَنَا وَأَبْنَاءَكُمْ وَنِسَاءَنَا وَنِسَاءَكُمْ وأَنْفُسَنَا وَأَنْفُسَكُمْ ثُمَّ نَبْتَهِلْ فَنَجْعَلْ لَعْنَتَ اللهِ عَلَى الكَذِبِيْنَ) آل عمران: ٦١. دابەزی، پێغەمبەر (دروودی خوای لەسەربێت) بانگی عەلی و فاتیمە و حەسەن و حسەینی كرد فەرمووی: “خودایە ئەمانە ئەهلی منن”11.\n5- كاتێك ئایەتی: ( إنَّمَا يُرِيْدُ اللهُ لِيُذْهِبَ عَنْكُمُ الرِّجْسَ أَهْلَ البَيْتِ وَيُطَهِّرَكُمْ تَطْهِيْرًا) الأحزاب: ٣٣. دابەزی، پێغەمبەر (دروودی خوای لەسەربێت) عەلی و فاتیمە و حەسەن و حسەینی خستە ژێر عابایەكەوە و دەستی بۆ ئاسمان بەرزكردەوە و فەرمووی: “خودایە ئەمانە ئەهلی بەیتی منن، لەكەسە زۆر تایبەتەكانی منن، خودایە پاكیان بكەرە، كاری قێزەون و پیسیان لێدوور بخەرەوە”12.\nتەبەری و بەغدادی و ئەوانی تر دەڵێن: “عەبدوڵای كوڕی سەبە‌ء جولەكەیەك بوو لە سەردەمی خەلیفە عوسماندا موسوڵمان بوو، گەورەترین رۆڵی گێڕا لە فیتنەی كوشتنی عوسماندا، یەكەم كەس بوو بیرۆكەی لە پێشینەیی پێشەوایەتی عەلی لەناو موسوڵماناندا باسكرد، لە هەندێك لە قۆناغەكاندا بانگەشەی ئەوەی دەكرد كە دەسەڵاتی خوایی لە سەر زەوی، لە عەلیدا بەرجەستە بووە، كاتێكیش پێشەوا عەلی كوژرا، عەبدوڵا خەڵكێكی زۆری كۆكردەوە و پێی گوتن: ئەوەی كوژراوە عەلی نییە، بەڵكو شەیتانێكە لە وێنەی عەلیدا، هەروەك چۆن عیسا بەرزبوویەوە بۆ ئاسمان، بەو شێوەش عەلی بەرز بۆتەوە بۆ ئاسمان و دواتر دەگەڕێتەوە19.\nسێیەم: شیعە و شیعەگەریی لە بنەچەدا هەڵقوڵاوی بیری هاوبەشی یەهودی و مەسیحیە، ئەمەش رای رۆژهەڵاتناسی بەناوبانگ گۆڵدزیهەر ( Ignaz Goldziher) و فریدلاندەر (Fredlander)21. لەمبارەوە گۆڵدزیهەر دەڵێت: “بیرۆكەی گەڕانەوە لە رێگەی كاریگەری یەهودی و مەسیحیەكانەوە دزەی كردە ناو ئیسلام، چونكە لای یەهودی و مەسیحیەكان، ئیلیا پێغەمبەر بەرزكراوەتەوە بۆ ئاسمان، لە كۆتایی دنیادا دەگەڕێتەوە بۆ راگیركردنی هەق و دادپەروەری، گومانی تێدا نییە ئیلیا یەكەمین نموونەی پێشەوا شاراوەكانی شیعەن، كە بەردەوامن لە ژیان و كەسیش نایانبینێت، رۆژێك هەردێت وەكو فریادڕەس دەگەڕێنەوە”22. یاخود فریدلاندەر لایوایە شیعەكان بیرۆكەی فریادڕەسیان لە یەهودەكان و مردنی رووكەشیان لە مەسیحیەكانەوە وەرگرتووە23.\nچوارەم: بنەما عەقیدەییەكانی شیعە بە گشتی، هەڵقوڵاوی تێكەڵەیەكی بیری یەهودی، مەسیحی، مانەوی، مەزدەكی، هندۆسی و پاشماوەی ئاینە كۆنەكانی ئاسیایە، لەمبارەوە خاوەنی كتێبی (مختصر التحفة الاثنی عشریة) دەڵێت: “هاوشێوەیی و لێكچوونی تەواو هەیە لە نێوان مەزهەبی شیعە و تاقم و گروپە كافر و بەدئاكارەكانی وەك یەهودی، مەسیحی، سابیئە، موشریك و مەجوسیەكاندا”24. بەهەمان شێوە ئەحمەد ئەمین ئاماژە بەوەدەدات كە زۆرێك لە بنەما عەقیدەییەكانی شیعە هەڵقوڵاوی تێكەڵەیەكی بیری یەهودی، مەسیحی، بەراهیمە، فەیلەسوفانی یۆنان و مەجوسیەكانە 25.\nلەمبارەوە گەورە زانای شیعەی ئیمامی، شێخ موفید، دەڵێت: “پەڕگیڕو لادەرە بە رووكەش موسوڵمانەكان، ئەوانەن بڕیاری خوایەتی و پێغەمبەرایەتیانداوە بۆ ئیمام عەلی و نەوەكانی، سنووریان بەزاندووە لە وەسفكردنیاندا، ئەوانە گومڕاو كافرن” 27.\nیەكەم: رەوتی شیعەگەری لە سەردەمی پێغەمبەر (دروودی خوای لەسەربێت) خۆیدا دەركەوت. ئەمەش رای زۆرینەی شیعەكانە لە كۆن و نوێدا28، لەمبارەوە زانای شیعە نەوبەختی دەڵێت: “یەكەم گروپ دەركەوت گروپی شیعەكان بوو، ئەوانیش لایەنگرانی عەلی بوون، كە هەر لە سەردەمی پێغەمبەر (دروودی خوای لەسەربێت) و دواتریشدا ناسرابوون بە لایەنگرییان بۆ عەلی و بە پێشەوا دانانی”29.\nیەعقوبی دەڵێت: “لە دوای وەفاتی پێغەمبەر (دروودی خوای لەسەربێت) كۆمەڵێك لە موهاجیر و ئەنسار لە بەیعەتدان بە ئەبوبەكر دواكەوتن، مەیلیان بۆ عەلی هەبوو، لەوانە: عەبباسی كوڕی عەبدولموتەلیب، فەزلی كوڕی عەبباس، زوبەیری كوڕی عەوام، خالیدی كوڕی سەعید، میقدادی كوڕی عەمر، سەلمانی فارسی، ئەبو زەڕی غیفاری، عەمماری كوڕی یاسر، بەڕائی كوڕی عازیب و ئوبەی كوڕی كەعب”31.\nیاخود ئەحمەد ئەمین دەڵێت: “یەكەمین تۆوی شیعە ئەو كۆمەڵە بوون، لە دوای وەفاتی پێغەمبەر (دروودی خوای لەسەربێت) لایانوابوو ئالوبەیتی پێغەمبەر لە هەموو كەس لەپێشترن بۆ جێگرتنەوەی، لەناو ئەوانیشدا عەلی”32.\nلەمبارەوە ئەبوبەكری باقلانی دەڵێت: “گێڕدراوەتەوە كە كۆمەڵێك لە هاوەڵانی پێغەمبەر (دروودی خوای لێبێت) فەزڵی عەلییان دەدا بەسەر سەرجەم هاوەڵانی تردا، لەسەردەمی ئەبوبەكر و لەوە دواتریشدا، لەوانەش: ئیبنو عەباس، جابیری كوڕی عەبدوڵا، حوزەیفەی كوڕی یەمان، عەمماری كوڕی یاسر، ئەبولهەیسەمی كوڕی تەیهان، زەیدی كوڕی سەوحان، قەعقاعی كوڕی عەمر، حیجری كوڕی عەدی…” 39.\nیان ئیبنو عەبدولبەر وتوویەتی: “لە سەلمان، ئەبوزەڕ، میقداد، خەباب، جابر، ئەبوسەعیدی خودری، زەیدی كوڕی ئەڕقەمەوە گێڕدراوەتەوە كە عەلی كوڕی ئەبوتالیب یەكەم كەس بووە موسوڵمان بووە، ئەوان فەزلی عەلییان داوە بەسەر هاوەڵانی تردا” 40.\nهەروەها ئیبن حەزم وتوویەتی: “موسوڵمانان راجیاییان هەیە لەسەر ئەوەی كێ لەدوای پێغەمبەران لە هەمووكەس باشترە، هەندێك لە ئەهلی سوننە، هەندێك لە موعتەزیلە و مورجیئەكان و سەرجەم شیعەكان باوەڕیان وایە باشترین كەس لە دوای پێغەمبەر (دروودی خوای لێبێت) عەلی كوڕی ئەبوتالیبە، ئەم رایەشمان بەدەق لە هەندێك لەهاوەڵانی پێغەمبەر و كۆمەڵێك لە زانایانی تابیعین و فەقیهەكانەوە گێڕاوەتەوە”41.\nخاوەنی (مختصر التحفة الاثنی عشریة) ئەوكەسانە بە (الشیعة التفضیلیة) ناودەبات و بەمشێوە دەیانناسێنێت: “ئەو كەسانە بوون كە فەزڵی پێشەوا عەلیان دەدا بەسەر سەرجەم هاوەڵاندا، بەبێ رق و قین و جوێندان‌و پەنابردنە بەر كافركردن” 42.\nلەلایەكی ترەوە لەگەڵ هەبوونی ئەو ئاڕاستە رۆحی و تێڕوانینە تایبەتە بۆ پێشەوا عەلی، بەدرێژایی سەردەمی هەر چوار خەلیفەی راشدین، وشەی (شیعە) تایبەت نەبووە بەكۆمەڵێكی دیاریكراو، بەڵكو بەواتا زمانەوانیەكەی بەكار هاتووە، هەروەك لەدەقی رێكەوتنەكەی شەڕی سیفینی نێوان عەلی و موعاویەشدا هاتووە: ” هذا ما تقاضي عليه علي بن أبي طالب ومعاوية بن أبي سفيان وشيعتهما…وإن عليا وشيعته رضوا بعبدالله بن قيس، ورضي معاوية وشيعته بعمرو بن عاص…”43.\nPrevious نووسەرێکی کورد گۆڕی فەقێی تەیران دەدۆزێتەوە\nNext جوله‌كه و مافی خاوه‌ندارێتی قودس؛ خوێندنه‌وه‌یه‌ك بۆ مافی مێژوویی و به‌ڵێنی خودایی(به‌شی دووه‌م)


پەیامی ڕوونی ماڵباتی "سیامەک ئەحمەدی"یەکان بۆ سەرکردەکانی پەژاک چییە؟ - دیدبان حقوق بشر کردستان ایران\nئەم بابەتە کە ماڵباتی ئەندامانی هەڵخەڵەتێنراو یا ڕفێندراوی پەژاک دەیانەوێت دەنگیان ببیسترێت و دەردەکانیان ببیندرێن و دواتر کەسێک یا کەسانێک یارمەتیان بدەن و دەرد و کێشەکانیان بۆ چارەسەر بکەن، پرسێکە کە دەبێت سەرنجی تایبەتی بخرێتە سەر.\nباری قورسی کێشە زۆرەکان کە لەئەنجامی لەدەست دائینی منداڵەکان ڕووبەڕووی ئەم ماڵباتانە دەبێتەوە هەندێک جار دەبێتە هۆی ترازانی شیرازەی ماڵباتەکە. زۆرجار لەبارەی ماڵباتە کوردە ئێرانییەکانکە بوونەتە قوربانی ڕامیاریە نامرۆیانە و پێشلکاری مافی مرۆڤ وەک ون کردنی زۆرەملێ و بێگاری کردن بە منداڵە سەربازەکان لەنێو پەژاک و پەکەکەدا باسمان کردووە. ویست و داخوازەکانیان لەژێر ناوی ڕاپۆرت و دیمانە بڵاومان کردوونەتەوە.\nقسەی ئەم ماڵباتانە بۆ گوێگری تایبەت لەوانە دەوڵەتی ئیران و دەزگاکانی مافی مرۆڤی ناوخۆیی و دەرەکی و میدیا و چالاکانی بواری ئەنتەرنێت و لەئەنجامدا سەرکردەکانی پەکەکە و پەژاکە.\nسەرلێشێواوی بەس یەکێک لەو زیانانەیە کە ماڵباتی قوربانی ڕامیاری ون کردنی زۆرەملێ و بێگاری کردن بە منداڵانی سەرباز لەنێو پەژاکدا ڕووبەڕووی دەبنەوە. بەڵام کوا گوێیەک کە ببیستێت و چاوێک کە خەم و پەژارەیان ببینێت. ئەمانە بە ویستی خۆیان ئەم چارەنووسەیان هەڵنەبژاردووە، ئەوان بە ویستی خۆیان گیروودەی ئەم هەموو کێشە زۆرانەی ئابووری، کۆمەڵایەتی و …. نەبوون و هیچ یەکیان دڵخۆش نین بەوەی کە منداڵەکانیان لەلایان چەکدارانی کوردەوە ڕفیندراون یا هەڵخەڵەتێنراون.\nیەکێک لەو ژمارە زۆرەی کوردی ئێرانی کە تێکلاوی ئەم بابەتەن ماڵباتی سیامەک ئەحمەدین.\nوەک باوکی سیامەک لەدیمانە لەگەڵ چاودێر وتوویە، ماڵباتەکەی دوای کوژرانی یەکێک لە کوڕیکانی کە برای سیامەک بووە و ئەندامی یەکێک لە گرووپە ملیشیا کوردیەکان بووە، بەتەواوەتی لێکترازاوەو و تێکچووە.\nگەرچی ئەم ڕەوتی جێگیر بوونی ملیشیا تێرۆریستیە کوردیەکان لە هەرێمی کوردستان گونجاو نییە و نامرۆیانەیە و دژی جاڕنامەکانی نێودەوڵیەتییە، بەڵام لە هەمان کات دا هیچ یەک لە کۆمەڵگەکانی مافی مرۆڤ ناڕزایەتی لەمەڕ ئەمە دەرنابڕن و هەنگاوێک نانن.\nمیدیاکانیش کە وەک بڵێیت ئەمە زۆر بۆیان گرنگ نییە و زۆر سنوردار و کەمن کەسی وەها کە لەمیدیاکاندا لەبارەی ئەم بابەتەوە بە ڕوونی بنووسن.\nماڵباتی ئەندامانی هەڵخەڵەتێنراو یا ڕفێندراوی لەلایەن پەژاک و گرووپە ملیشیا تێرۆریستە کوردیەکانی ئێرانی جیگیر لە نێو خاکی هەرێمی کوردستان بەردەام خۆیان لەبێ ئاگایی داوە لەمەڕ چارەنووسی ئەو منداڵانە چوونکە ئەم گرووپانە ئاستەنگن لە پێش پەیوەندی لەنێوان منداڵان و خێزانەکانیان.\nبەڵام بە پەرۆشتر ئەوەی کە تەنانەت هەواڵی کوژرانی منداڵانیش بە ماڵباتەکانیان ڕاناگەینن، یا بە ئەنقەست و بە پێی ڕامیاریەکی نامرۆیانە، ساڵانێک دوای کوژرانیان ماڵباتەکانی ئاگادار دەکەنەوە.\nلەوانەی بەم هۆیەوەیە کە ماڵباتی سیامەک ئەحمەدی و خێزانەکانی دیکە پەیامێکی ڕوونیان هەیە بۆ سەرکردەکانی پەژاک و ئەوەش ئەوەیە: “خودایا لەبەر گەورەیی خۆت سەراوژێریان بکەین کە وا منداڵی خەڵکیان قوربەسەر کردووە، قەت نازانم منداڵەکەم لەکوێیە؟”. بەڵێ، ڕق و قینی قووڵ لە ڕامیاری و ڕەوتی سەرکردەکانی پەژاک لە نێو ماڵباتی کوردی ئێرانی دا شەپۆل لێدەدات و ئەمانە بەنفرەت کراوترین مرۆڤەکانن لای کوردانی ئێران.\nمنداڵە ون بووە ئێرانییەکان/ ئەمجەد محەمەد نیا خەڵکی دێواندەرە


ئەوانەی دەچنە لوتکەی ھەڵگورد چی دەگێڕنەوە؟ - باسنیوز\nئەوانەی دەچنە لوتکەی ھەڵگورد چی دەگێڕنەوە؟\nرۆژی ھەینی رابردوو 17/3/2017، پەنجا شاخەوانی کورد بە سەرپەرشتیی فیدراسۆنی شاخەوانانی کوردستان و بە ھاوکاریی شاخەوانانی ھەڵگورد گەشتێکیان بۆ سەر لوتکەچیای ھەڵگورد ئەنجامدا، ئەوان کە لە ھەر چوارپارچەی کوردستان بۆ ئەم گەشتە کۆ بوونەتەوە، مەبەستیان ئەنجامدانی وەرزشی شاخەوانی و ھەڵگەڕانیانە بەسەر بەرزترین لوتکەچیای عێراق و ھەرێمی کوردستان کە سێ ھەزار و 607 مەتر لەسەر ئاستی رووی دەریاوە بەرزە.\nسالار ئیسماعیل، بەرپرسی گروپی شاخەوانانی ھەڵگورد بۆ (باس) رایگەیاند: "ئێمە زیاتر لە پەنجا شاخەوان بزوین لە ھەردوو رەگەز، ئەمە یەکەمجارە شاخەوانەکان لە مانگی شوبات بتوانن خۆیان بگەیەننە ترۆپکی لوتکەی ھەڵگورد، دوای بڕینی ھەورازێکی سەخت و مەترسییە جۆراوجۆرەکان توانیمان ریکۆردەکە بشکێنین و سەرکێشییە سەختەکە ببڕین".\nئەو شاخەوانە ئاماژە بەوە دەکات، کە لە رۆژی یەکەمدا گەیشتوونەتە بناری ھەڵگورد و لەوێ کەمپیان دامەزراندووە و "لەسەر 15 مەتر بەفر کەمپمان دامەزراند و خێوەتەکانمان ھەڵدان، ئەو شەوە لەژێر 20 پلەی ژێر سفری سەدی رۆژمان کردەوە، دواتر کاتژمێر پێنجی بەیانی ھەستاین بۆ ئەوەی بەڕێبکەوین بۆ لوتکەکە، نیوکاتژمێرمان پێ چوو تا پێڵاوەکانمان نەرم کردنەوە بە غاز، چونکە بەھۆی ساردی و سەرما ھەموویان وەک بەرد لێھاتبوون".\nتەماتەوڕۆن و چەند خواردنێکی شلەی گەرم لەگەڵ خواردنەوەی چایی، رەنگە ساردی ئەوشەوە لەبیر شاخەوانان بباتەوە، بەڵام زۆری بەفر و مەترسی گەلەگورگ و ساردوسڕی شەوانی ئەو ناوچەیە، بەرەو جیھانێکی دیکەت دەبات و وات لێدەکات لەژێر خێوەتە بچوکەکان و لەناو کیسەخەوە تایبەتەکان وەسیەتنامەی خۆت بنووسی.\nکاتژمێر پێنجی بەیانییە شاخەوانان خۆیان کۆ دەکەنەوە بۆ ھەڵگەڕان بەسەر لوتکەکە، کارە دژوارەکە لێرە دەست پێ دەکات، ھەموویان تەواوی توانا و ھێزی خۆیان دەخەنەگەڕ بۆ ھەڵزنان بەسەر ھەورازە سەختەکان، رەنگە ھەڵەیەکی بچووک ببێتە ھۆکاری لەدەستدانی گیانی شاخەوانەکان، بۆیە ھەموویان لێزانانە ھەنگاو ھەڵدێنن و بەشوێن پێی یەکتریدا سەردەکەون و ناوەناوەش یارمەتیی یەکتری دەدەن، دوای رۆیشتن بۆ ماوەیەک لەبن چەقەڵەشاخەکان پشوودەدەن و پاروەنانێکی سەرپێیی دەخۆن.\nزۆزک حەمەد، یەکێکی دیکە لە شاخەوانەکان بۆ (باس) گووتی: "لەم گەشتانەدا دەبێت کەلوپەلی تایبەتمان پێ بێت، شاخەوانەکان ھەموویان کیسەخەوی -18 یان پێیە، واتا ئەگەر پلەی گەرمی بۆ 18 پەلی ژێر سفری سەدی دابەزێ کیسەخەوەکە دەمانپارێزێت و لەگەڵ خواردنی تایبەت، جگە لەوەش مەترسیی ئاژەڵە دڕندەکانیش لە ئارادایە".\nئەو شاخەوانە گلەیی لە لایەنی پەیوەندیدار دەکات کە بۆ ئەم گەشتانە ھاوکاری گرووپەکان ناکەن، تا لە رووداوە دڵتەزێنەکان و ھەرەسھێنانی بەفر بە ھەلی کۆپتەر بەھانایانەوە بچن.\nدوای گەیشتنی شاخەوانەکان بۆ سەر لوتکەچیای ھەڵگورد، ئاڵای پیرۆزی کوردستان بەرزدەکەنەوە، دواتر بە ئەسپایی بەرەو خوارەوە دەگەڕێنەوە، بەڵام ئەم قۆناغە دژوارترە لە قۆناغی پێشووتر، بۆیە ئەوان پەتی تایبەت بەکاردێنن بۆ بەیەکبەستنەوەی شاخەوانەکان تا لە مەترسی ھەڵدێران و ھەرەسھێنانی بەفر بەسەلامەتی بگەڕێنەوە.\nبایزی نیک بەخت یەکێ لەو شاخەوانە کوردانە بوو کە گەشتی بۆ زۆرێک لە وڵاتان کردووە و بەسەر لوتکەچیا بەرزەکانی وڵاتان لەگەڵ شاخەوانە نێودەوڵەتییەکاندا سەرکەوتووە، جگە لەو شاخەوانە، لەم گەشتەدا سێ کچە شاخەوانی کورد بەشدارییان کرد و توانیان ھاوشانی شاخەوانە کوڕەکان بگەنە سەر ترۆپکی لوتکەکە، وەک شاخەوانەکان دەڵێن: "وەرزشی شاخەوانی سوودێکی زۆری بۆ جەستە ھەیە، چونکە لەناو سروشتێکی دڵڕفێندا وەرزش دەکەی پڕ بە سینەت ھەوای پاک ھەڵدەمژی و ھەست بە ماندوو بوون ناکەیت، لەوچوارچێوەیەشدا کلۆرێکی زۆر لە جەستە دەردەکەیت".\nلەمانگی ڕابردوودا گروپێکی دیکەی ئەوروپی گەشتیان بۆ ھەڵگورد کرد و شەوێک لەناو ساردی و سڕی ئەو چیایەدا رۆژیان کردەوە و وابڕیاریشە لە مانگی سێی ئەمساڵ گەشتی شاخەوانە ئەوروپییەکان بۆ ھەڵزنان بەسەر ھەڵگورد بەردەوامی ھەبێت.\nساڵانە جگە لە شاخەوانانی کوردستان، لە وڵاتانی (فەڕەنسا، بەریتانیا، ئیتاڵیا، چیک، ژاپۆن، ئەمریکا، ئوسترالیا، سوید و زۆرێک لە وڵاتان) شاخەوانی نێودەوڵەتی لەرێگای کۆمپانیاکانی گەشتیاری و بەتایبەتی کۆمپانیای سێکرێک کۆمپۆسی بەریتانی بە ھاوکاری کۆمەڵەی دۆستایەتی کورد-بەریتانیا سەردانی ھەرێمی کوردستان دەکەن و بەسەر لوتکەچیای ھەڵگورد ھەڵدەگەڕێن، ئەمەش کەرتی گەشتیاری لە ھەرێمی کوردستان بە گشتی و ناوچەی باڵەکایەتی بەتایبەتی دەبوژێنێتەوە.\nوێنەکان: گروپی شاخەوانانی ھەڵگورد\nزیاتر... كه‌ریم سمكۆ\n25 ساڵه قاچاخی ده‌كات و 20 ئه‌سپی كوژراون\nبەوێنە.. جووتسایدی (چۆمان- حاجی ئۆمەران) ھاموشۆکارانی ھەراسان کردووە\nهامڵتۆن چۆن ڕێگاكه‌ی له كوردستان ته‌واو كرد؟ 6\nبۆچی سه‌دام حوسێن به هه‌لیكۆپته‌ر له به‌غداوه گه‌یشته قه‌سری سه‌لام؟


که‌مکردنه‌وه‌ی به‌کار‌هێنانی زمانی عه‌ره‌بی\nسه‌ره‌تایه‌کی بۆ زمانی یه‌کگرتوو\nخوێندکارانی کوردستانی باشوور له هه‌فته‌یه‌که‌دا بۆ فیربوونی زمانی عه‌ره‌بی 5 وانه ده‌خوێنن، هه‌رچه‌نده هێچ خاڵێکی هاوبه‌ش بێجگه له ئاین, هه‌ردوو نه‌ته‌وه‌ی کورد عه‌ره‌ب و پێکه‌وه کۆناکاته‌وه، هه‌رچه‌نده هه‌ردووکیان(کورد و عه‌ره‌ب) له دوو ڕه‌گه‌زی جیاوازن و له‌هه‌مان کاتیشدا نه‌ته‌وه‌ی سه‌رده‌ست ئاماده‌نیه کوردی بخوێنیت، چونکه خۆی به خاوه‌ن بڕیار ده‌زانێت و فه‌رهه‌نگی خۆی لا په‌سه‌ندتره. ئه‌و خوێندنه له زۆر لایه‌نه‌وه کاریگه‌ری خۆی له سه‌ر لاوازکردنی که‌سایه‌تی کوردی به جێهێشتووه.، چونکه به‌درێژایی مێژوو زمانێکی سه‌پێنراوه و له گه‌ڵ که‌سایه‌تی و فه‌رهه‌نگی کوردیدا یه‌ك ناگرێته‌وه.\nهێزه بزوێنه‌ره‌کانی کۆمه‌ڵگه‌ی کوردی(ئاینی و زانستی) بۆ دۆزینه‌وه‌ی خاڵی هاوبه‌ش و پته‌وکردنی پێوه‌ندی ده‌روونی و کۆمه‌ڵایه‌تی نێوان خه‌ڵکی زاراوه‌کانی کوردستان، که په‌رش و بڵاون، پێویسته له چاره‌سه‌ری بنه‌ڕه‌تی بۆ دۆزینه‌وه‌ی زمانی یه‌کگرتووی کوردی ووزه‌که‌یان به‌کاربه‌رن، نه‌ک چاره‌سه‌ری بێ ستروکتور و بێ به‌رنامه‌ی زانستی، گرنگه له پێگه‌ی ته‌سکی پارتایه‌تی و که‌سایه‌تی خۆیانه‌وه مه‌سه‌له‌که هه‌ڵنه‌سه‌گێنن.\nهه‌وڵه‌کانی یه‌کگرتووی ئیسلامی کوردستان(که هێزێکی ئاینی کوردیه) نموونه‌ی زیندووه، که کامپینێكی شاراوه‌ی له کۆمه‌ڵێک که‌سانی ده‌روه و ناوی کوردستان ده‌ست پێکردووه بۆ سه‌پاندنی زاراوه‌ی سۆرانی که پیتی عه‌ره‌بی به‌کار ده‌هێنیت، له باشووری کوردستان. دوور نیه پارتیی ناوبراو، کۆمه‌ڵێک ئامانجی نادیاری بۆ خه‌ڵکی کوردستان ناوئا‌خنی ئه‌م کامپینه کردبێت، له‌وانه به‌ستنه‌وه‌ی بیر و هۆشمه‌ندی کۆمه‌ڵگه‌ی کوردستان به نه‌ته‌وه‌ی سه‌رده‌ستی عه‌ره‌به‌وه له ڕێی ڕێگه‌گرتن له به کارهێنانی پیتی لاتینی له به‌شێکی باشووری کوردستان(بادینان)، چونکه به‌کارهێنانی ئه‌و پیتانه کاریگه‌ری زمانی عه‌ره‌بی له کوردستان که‌م ده‌کاته‌وه، سنووری نێوان ئه‌و دوو نه‌ته‌وه‌یه له ڕوی زمانه‌وه دیاری ده‌کات، ئه‌م کاره‌ش له قازانجی هیزه ئیسلامیه‌کانی کوردستان و نه‌ته‌وه‌ی سه‌رده‌ست نیه، که له‌ڕی هاندانی پارتییه ئاینیه‌کانه‌وه درێژه به ته‌عریبکردنی نه‌ته‌وه موسڵمانه‌کانی تر ده‌دات، که هه‌ندێکیان به‌بێ ئه‌وه‌ی به‌خۆیان بزانن، ئه‌م ئه‌رکه(ته‌عریبکردن) به‌و په‌ڕی دڵسۆزیه‌وه جێبه‌جێ ده‌که‌ن\nئه‌گه‌ر ئه‌و بۆچونه ببستینه‌وه به‌و 5 وانه عه‌ره‌بیه‌ی که خویندکارانی کورد له باشوور کوردستان ده‌یخوێنن و له مانگێکدا 20 سه‌عات له کاتی خۆیانی بۆ ته‌رخان ده‌که‌ن. ده‌کرا ئه‌گه‌ر یه‌کگرتووی ئیسلامی که خۆی به هێزێکی ناسیۆنالیسی کوردی دابنایه و خه‌مخۆری زمانی کوردی بوایه، هه‌وڵی نیزیکردنه‌وه‌ی زاراوه‌کانی کوردی له یه‌کتر بدایه له ڕێگه‌ی که‌م کردنه‌وه‌ی به کارهێنانی زمانی عه‌ره‌بی له کورستاندا.\nئه‌گه‌ر مندالێکی سۆرانی له جێگه‌ی وانه‌یه‌کی عه‌ره‌بی، وانه‌یه‌کی هه‌ورامی بخوێنێت، چ زیانێکی له یه‌کگرتنی گه‌لی کورد ده‌که‌وێت، هه‌مان شت بۆ هه‌ورامیه‌ک کرمانجێک، به‌ڵکو ئه‌وه(خوێندنی زاراوه‌ی یه‌کدی) پردی له یه‌ک تێگه‌شتینێکی گیانی و کۆمه‌ڵایه‌تی دورست ده‌کات و سه‌ره‌تایه‌ک بۆ زمانی یه‌کگرتووی ده‌خه‌مڵێنێت. که‌واته که‌مکردنه‌وه‌ی به‌کارهێنانی عه‌ره‌بی له باشووری کوردستان و دۆزینه‌وه ناسنامه‌یه‌کی زمانی کوردی یه‌کگرتوو سنورێکی دیار له نێوان کورد و عه‌ره‌ب وه‌کو دوو نه‌ته‌وه‌ی جیا و برا دروست ده‌کات.


هێزەکانی پێشمەرگە ئۆپەراسیۆنێکیان لە چیای قەرەچوخ ئەنجامدا\nرۆژهه‌ڵاتی كوردستان؛ سزای ساڵێک زیندانیكردن به‌سه‌ر چالاكوانێكدا سه‌پێنرا\n07:15 - 15/05/2022\nشانەی راگەیاندن و هۆشیاری پێشمەرگە رایدەگەیەنێت، ئەمڕۆ هێزەکانی پێشمەرگە بە هاوکاری هێزەکانی هاوپەیمانان ئۆپەراسیۆنێکیان لە چیای قەرەچوخ ئەنجامدا و تەواوی مۆڵگەکانی داعش لە ناوچەکە لەناوبران.\nلیوای 14ی پیادەی وەزاەتی پێشمەرگە و چەند یەکەیەکی هێزەکانی 80 بەشداربون\nئەمڕۆ یەکشەممە، شانەی راگەیاندن و هۆشیاری پێشمەرگە لە راگەیەندراوێکدا بڵاویکردوەتەوە،" هێزەکانی پێشمەرگە بە سەرپەرشتی میحوەری شەشی پێشمەرگە، بە هاوکاری هێزەکانی هاوپەیمانان، ئۆپەڕاسیۆنێکیان لە چیای قەرەچوخ ئەنجام دا، کە تیایدا لیوای 14ی پیادەی وەزاەتی پێشمەرگە و چەند یەکەیەکی هێزەکانی 80 بەشداربون".\nلە ئۆپەڕاسیۆنەکەدا، تەواوی مۆڵگە و پەناگەکانی تیرۆریستان، کە لەسنوری ئۆپەرسیۆنەکەدا بون تێک دران\nرونیشیکردوەتەوە،" لە ئۆپەڕاسیۆنەکەدا، تەواوی مۆڵگە و پەناگەکانی تیرۆریستان، کە لەسنوری ئۆپەرسیۆنەکەدا بون تێک دران و بەشێکی زۆر و فراوانی چیای (قەرەچوخ)یان کێوماڵ کرد".\nپاش شکستی تەواوەتی داعش پاشماوەکانی تیرۆرستانی داعش چیای قەرەچوخ وەک پەناگەیەک بەکار دێنن، بۆ تێکدانی ئاسایشی و ئارامی ناوچەکە\nلە کۆتایی راگەیەندراوەکەشدا ئاشکرایکردوە،" ، پاش شکستی تەواوەتی داعش پاشماوەکانی تیرۆرستانی داعش چیای قەرەچوخ وەک پەناگەیەک بەکار دێنن، بۆ تێکدانی ئاسایشی و ئارامی ناوچەکە و لێدان لە هێزە ئەمنیەکان و خەڵکی سڤیلی ناوچەکە.\nچەند هەفتەیەکیش لەمەوبەر یەکێک لە شوانکارەکان کورد بە دوای مانەوەی بۆ ماوەیەک لای ئەو چەکدارانە ئازادکرا\nلەماوەی چەند مانگی رابردودا چەندین حاڵەتی رفاندنی هاوڵاتیان و شوانکارەکانی ئەو سنورە لەلایەن چەکدارانی داعشەوە تۆمارکرابو، و چەند هەفتەیەکیش لەمەوبەر یەکێک لە شوانکارەکان کورد بە دوای مانەوەی بۆ ماوەیەک لای ئەو چەکدارانە ئازادکرا.


موعجیزەی ووشترێکی سەرشێت !!.. بەشی یەکەم\nموعجیزەی ووشترێکی سەرشێت !!..\nلە شاری مەدینە ووشترێکی سەرشێت بەڕەڵا بووبوو .. ووشتریش بە سروشتی خۆی بەهێزەو قاچی درێژە زۆرێك لە خەڵکی شاری مەدینە خۆی دەشاردەوە تەنانەت بە شۆقی ئازاری چەند ئافرەتێك و منداڵانێکی شاری مەدینەی دابوو، هیچ کام لە پیاوانی شاری مەدینە نەیاندەتوانی ئەو ووشترە سەرشێتە بگرنەوە ...\nهەواڵیان دایە پێغەمبەری خوا صلی اللە علیە وسلم کە ووشترێکی ئاوا سەرشێت بەرەڵا بووە کەس ناتوانیت بیگرێتەوە .. خۆشەویستمان صلی اللە علیە وسلم دەست بە جێ هەڵساو تا چووە ئەو جێگاییە کە ووشترەکەتێدا بەلەسەو بەرەڵا بووبوو.. کە چووە نزیکی دەست بە جێ ووشترەکە سوجدەی برد بۆ پێغەمبەری خوا صلی اللە علیە وسلم ..!\nهاوەڵان فەرموویان ئەو ووشترە سوجدەی بۆ بردی ئێمە لە پێشتر نین بۆ ئەوەی سوجدەت بۆ بەرین ؟؟\nخۆشەوستی من و ئیوەش صلی اللە علیە وسلم فەرموو مرۆڤ بەهیچ شێوەیەك نابێت سوجدە بەرەن بۆ یەکتری تەنها بۆ خوای گەورە سوجدەو سەردادەنەوێنیت .


پارتی كرێكاران سیاسه‌تی له‌نده‌ن به‌رانبه‌ر ڕۆژهه‌ڵاتی ناوه‌ڕاست ده‌گۆڕێت\n:: AM:02:16:03/12/2019 \nبڕیاره 12ی ئه‌م مانگه كانوونی یه‌كه‌م/دیسێمبه‌ر هه‌ڵبژاردنی پێشوه‌خته له شانشینی یه‌كگرتووی به‌ریتانیا ئه‌نجام بدرێت و كه‌ناڵی بی بی سی به‌ریتانی له به‌دواداچوونێكدا به دوای وه‌ڵامی ئه‌و پرسیاره گه‌ڕاوه، ئه‌گه‌ر هاتوو پارتی پارێزگارانی ده‌سه‌ڵاتدار هه‌ڵبژاردن بدۆڕێنێت و پارتی كرێكارانی به‌رهه‌ڵستكار هه‌ڵبژاردن ببه‌نه‌وه، سیاسه‌تی ده‌ره‌وه‌ی له‌نده‌ن به‌رانبه‌ر ڕۆژهه‌ڵاتی ناوه‌ڕاست چ گۆڕانكارییه‌كی به‌سه‌ردا دێت؟\nبۆ وه‌ڵامی ئه‌و پرسیاره كه‌ناڵه‌كه‌ی وه‌ڵامێكی بزر و ناڕوونی داوه و نووسیویه‌تی، ئه‌گه‌ری زۆر هه‌یه كه گۆڕانكاری گه‌وره له سیاسه‌تی ده‌ره‌وه‌ی به‌ریتانیا به‌رانبه‌ر ڕۆژهه‌ڵاتی ناوه‌ڕاست ڕوو بدات و ئه‌گه‌ری ئه‌وه‌یش هه‌یه كه هیچ گۆڕانكارییه‌ك ڕوو نه‌دات، واته وه‌ڵامی پرسیاره‌كه‌ی هه‌م به به‌ڵێ و هه‌م به نه‌خێر داوه‌ته‌وه.\nله بابه‌ته‌كه هاتووه، كاتێك پرسه‌كه دێته سه‌ر تیرۆر و هاریكاری هه‌واڵگری و دۆسیه‌ی مافی مرۆڤ و یاسای نێوده‌وڵه‌تی و به‌رژه‌وه‌ندییه گه‌وره ئابوورییه‌كان، له‌گه‌ڵ هه‌ر گۆڕانكارییه‌كی حكوومه‌ته ئه‌سته‌مه گۆڕانكارییه‌كی ئه‌وتۆیش له سیاسه‌تی ده‌ره‌وه‌ی به‌ریتانیا ڕوو بدات، به‌ڵام میكانیزمی مامه‌ڵه له‌گه‌ڵ وڵاتانی ناوچه‌كه و چۆنیه‌تیی هه‌ڵوێست و سیاسه‌تكردن له هاوكێشه ئاڵۆزه‌كانی ڕۆژهه‌ڵاتی ناوه‌ڕاست، گریمانه‌ی زۆری لێ ده‌كرێ كه گۆڕانكاری گه‌وره‌ی تێدا به‌رجه‌سته ببێت.\nله ته‌ك ئه‌مانه‌یش دا كه‌ناڵه‌كه لێدوان و هه‌ڵوێسته‌كانی جێرمی كۆربینی سه‌رۆكی پارتی كرێكارانی به‌ریتانیای وه‌ك نموونه هێناوه‌ته‌وه كه هه‌میشه دووپات له‌وه ده‌كاته‌وه، له ئه‌گه‌ری سه‌ركه‌وتنیان و گرتنه‌ده‌ستی ده‌سه‌ڵات گۆڕانكاری گه‌وره له سیاسه‌تی ده‌ره‌وه‌ی له‌نده‌ن به‌رانبه‌ر ڕۆژهه‌ڵاتی ناوه‌ڕاست ئه‌نجام ده‌ده‌ن، كۆربین هه‌میشه باس له‌وه ده‌كات، كه له ئه‌گه‌ری سه‌ركه‌وتنیان به سیاسه‌ت و پێوه‌ندییه‌كانیان به‌رانبه‌ر ئیسرائیل و سعوودیه و وڵاتانی كه‌نداو دا ده‌چنه‌وه و به‌مشێوه‌یه‌ی ئێسته نه‌رمی به‌رانبه‌ر ئه‌و وڵاتانه نانوێنن و پشتیوانیان ناكه‌ن، ئه‌گه‌ر هاتوو كۆمه‌كی زیاتری ئابووری و به‌رژه‌وه‌ندی گه‌وره‌تر بۆ له‌نده‌ن له وڵاته‌كانیان ده‌سته‌به‌ر نه‌كه‌ن.\nله هه‌ڵبژاردنی پێشوه‌خته‌ی 12ی مانگ پارتی كرێكارانی به‌ریتانیا هه‌ڵبژاردن بباته‌وه سیاسه‌تی له‌نده‌ن به‌رانبه‌ر ڕۆژهه‌ڵاتی ناوه‌ڕاست ده‌گۆڕێت\nجۆن راینی یه‌كێك له به‌رپرسانی ئاسایشی نه‌ته‌وه‌یی به‌ریتانیا و پێشتر ڕۆڵی گه‌وره‌ی له داڕشتنی سیاسه‌تی ده‌ره‌وه‌ی وڵاته‌كه‌ی هه‌بووه ده‌ڵێ، ئاراسته سیاسییه‌كانی هه‌ردوو حزب به ته‌واوی جیاوازن و جیاوازییه‌كانیش ڕووكه‌ش نییه، به‌ڵكوو له ڕیشه‌وه‌یه، بۆیه سه‌ركه‌وتنی پارتی كرێكاران كاریگه‌ری گه‌وره له‌سه‌ر سیاسه‌تی ده‌ره‌وه‌ی شانشینی یه‌كگرتوویی به‌ریتانیا ده‌كات.\nبه‌ریتانیا ژماره‌یه‌ك ڕێككه‌وتن و لێكگه‌یشتنی گه‌وره‌ی له بواری ته‌ناهی و به‌رگری و هه‌واڵگری له‌گه‌ڵ وڵاتانی ڕۆژهه‌ڵاتی ناوه‌ڕاست هه‌یه، ئه‌و به‌رپرسه‌ی پێشووی ئاسایشی نه‌ته‌وه‌یی به‌ریتانیا ده‌ڵێ، له ئه‌گه‌ری گۆڕانكاری حكوومه‌ت و هاتنی حزبێكی تر، بێگومان گۆڕانكاری زۆر دروست ده‌بێت.\nبی بی سی نووسیویه‌تی، سعوودیه ئێسته هاوپه‌یمانێكی به‌هێزی له‌نده‌نه، سه‌ره‌ڕای ئه‌وه‌ی به یه‌كێك له‌و وڵاتانه داده‌نرێ كه له ڕیزبه‌ندی یه‌كه‌می پێشێلكاری به‌رانبه‌ر به مافی مرۆڤ داده‌نرێ و فڕۆكه‌كانی به بۆمبابارانكردنی خه‌ڵكی مه‌ده‌نی له یه‌مه‌ن تۆمه‌تبار ده‌كرێن، ئه‌مه‌یش بووه‌ته په‌ڵه‌یه‌كی ڕه‌ش به نێو چه‌وانی ئه‌و وڵاتانه‌ی پشتیوانی له مافی مرۆڤ ده‌كه‌ن، دووڕوویی ده‌رخستوون، بۆیه پارتی كرێكاران به توندی ئه‌مه ڕه‌ت ده‌كاته‌وه و دووپات له‌وه ده‌كاته‌وه كه له‌سه‌ر بنه‌ماكانی دیموكراتی و ئازادی و مافی مرۆڤ پێویسته سیاسه‌تی وڵاته‌كه به‌رانبه‌ر به ڕۆژهه‌ڵاتی ناوه‌ڕاست دابڕێژرێته‌وه.\nسعوودیه به ترۆپكی وڵاتانی كه‌نداو داده‌نرێ، بۆیه شاره‌زایان دووپات له‌وه ده‌كه‌نه‌وه كه هه‌ر گۆڕانكارییه‌ك و گرتنه‌به‌ری ڕێوشوێن دژی سعوودیه و پاشه‌كشه له هاوپه‌یمانیه‌تییكردنی كاریگه‌ری له پێوه‌ندییه‌كانی به‌ریتانیا له‌گه‌ڵ ته‌واوی وڵاتانی كه‌نداو داده‌نێت، به تایبه‌ت ئیمارات و به‌حرێن كه به دوو وڵاتی نزیكی ڕیاز ناوده‌برێن.\nكۆربین و سه‌ركرده‌كانی تری پارته‌كه‌ی له ئه‌نجوومه‌نی گشتی به‌ریتانیا به توندی هه‌ڵوێست دژی حكوومه‌ت ده‌رده‌بڕن و دووپات له‌وه ده‌كه‌نه‌وه، ئه‌گه‌ر ده‌سه‌ڵات بگرنه‌ده‌ست، ئه‌وا به ته‌واوی فرۆشتنی چه‌ك به سعوودیه ده‌وه‌ستێنن و سزا و گه‌مارۆیشی ده‌ده‌ن، به‌هۆی ئه‌و پێشێلكارییانه‌ی به‌رانبه‌ر به خه‌ڵكی مه‌ده‌نی ئه‌نجامی ده‌دات.\nسه‌ركرده‌كانی پارتی كرێكاران دژی ئه‌و وڵاتانه‌ی ڕۆژهه‌ڵاتی ناوه‌ڕاستن كه ئازادی و مافی مرۆڤ پێشێل ده‌كه‌ن و ده‌یانه‌وێ سزا بدرێن\nله ڕاپۆرته‌كه هاتووه، گۆڕانكارییه‌كان ته‌نیا مامه‌ڵه له‌گه‌ڵ سعوودیه ناگرێته‌وه، به‌ڵكوو هه‌موو وڵاتانی ڕۆژهه‌ڵاتی ناوه‌ڕاست كه مامه‌ڵه‌ی خراپیان له‌گه‌ڵ دۆسیه‌ی ئازادی و مافه‌كانی مرۆڤ هه‌یه، له‌نده‌ن لێیان ده‌كشێته‌وه و ئێرانیش له ڕیزبه‌ندی یه‌كه‌می وڵاته‌كان ده‌بێت، چونكه زۆرترین پێشێلكاری به‌رانبه‌ر به مافی مرۆڤ تێدا ئه‌نجام ده‌درێ و به توندترین شێوه سه‌ركوتی ده‌نگی ئازاد ده‌كات.\nله‌به‌ر ئه‌وه پێشبینی ده‌كرێ حكوومه‌تی پارتی كرێكاران، ئه‌گه‌ر ببنه براوه‌ی هه‌ڵبژاردن، سیاسه‌تێكی هاوسه‌نگ به‌رانبه‌ر به تاران و ڕیاز ده‌گرێته‌به‌ر و هه‌ردوولا سزا ده‌دا و به هیچ شێوه‌یه‌ك له ململانێی نێوانیان نابێته لاگیر، به‌ڵكوو له‌سه‌ر بنه‌مای مافی مرۆڤ و ئازادی و دیموكراتی، كه هه‌ردووكیان تۆمار و پێشینه‌یه‌كی زۆر خراپیان هه‌یه، لێیان دوور ده‌كه‌وێته‌وه و گه‌مارۆیان ده‌دات.


پاسكیلسوارانی كەركوك ئامادەكاری بۆ دواقۆناغی خولی عێراق دەكەن\nپاسكیلسوارانی یانەكانی كەركوك لە ئامادەكاریدان بۆ بەشداریكردن لە دوا قۆناغی خولی پاسكیلسواری یانەكانی عێراق، راهێنەری یانەیەكەیش دەڵێت:” سەرەڕای قەیرانەكان، هیوادارین ئەنجامی باش بەدەستبهێنین”.\nسەبارەت بە ئامادەكارییەكانیان بۆ خولەكە، فەرمان رەحمان راهێنەری تیپی پاسكیلسواری یانەی سوڵاف بۆ لاپەڕەی وەرزشی (هەواڵ) وتی: “ ركابەرییەكانیدواقۆناغی خولی پاسكیلسواری عێراق رۆژی 20/12/2017 لە شاری دیوانیە بەڕێوەبچێت “ ، ئاماژەی بەوەشكرد:” یانە خاوەن رێزبەندییەكانی یەكەم و دووەمی هەردوو ناوچەی باشورو باكور بەشداری لە دواقۆناغی خولەكە دەكەن”.\nوتیشی:” یانەی سۆلاف لەگەڵ یانەكانی (كۆیە و سەناعە و دەغارە ) لە ئاستی پێشكەوتووان بەشداری دەكات و یانەی بابەگوڕگوڕیش لەسەر ئاستی لاوان ركابەری دەكات “.\nفەرمان ڕەحمان ئەوەشیخستەڕوو:” بەهۆی دواخستنی بەردەوامی وادەی ركابەرییەكان، ماوەی 10 رۆژە هەردوو تیپی پێشكەوتووانی یانەی سۆلاف بەهاوبەشی لەگەڵ تیپی لاوانی یانەی بابەگوڕگوڕ دەستیان بە راهێنانێكی چڕكردوو “.\nلەكۆتایی لێدوانەكەیدا راهێنەرەكەی سۆلاف هیوای خواست پاسكیلسوارانی كەركوك سەرباری سەرجەم قەیرانەكان، ئەنجامێكی باش دەستەبەر بكەن “.\n 1254 جار بینراوه\n12/16/2017 9:59:55 AM


عیماد عه‌لی : رێنماییه‌كانی كاك مه‌سعود بۆوه‌زاره‌تی پێشمه‌رگه ئامانجه‌كانی پێكا . – WTARIKURD\nهه‌موو لایه‌ك ئاگاداره له‌وه‌ی كه له رۆژی پێكهێنانی وه‌زاره‌تی پێشمه‌رگه‌وه ، داواكاری هه‌موان ئه‌وه‌بووه كه هێزی پێشمه‌رگه یه‌كبخرێت ، ته‌نانه‌ت له ساڵی 1993 له په‌رله‌مانی كوردستان یاسای تایبه‌تی خۆی له‌وباره‌وه دره‌چووه و ، زۆر له‌و خالێنه‌ی رێنماییه‌كه‌ی كاك مه‌سعود زیاتری تیدایه، خه‌ڵكی زۆر پرۆژه‌ی رێكوپێك و قابیلی جێبه‌جێ كردنی پێشكه‌ش كردووه و ، رێوشوێنی گونجاوی دیاریكردوه بۆ گه‌یشتن به ئامانجی پێكهێنانی هێزی نیشتمانی كوردستان . به‌لێم هه‌ردوو حزب ، له‌ده‌رئه‌نجامی بێ متمانه‌یی و مێژووی پڕ له شه‌ر و شۆر و ململانێی توندوتیژ و هه‌وڵدان بۆ یه‌كتر سرینه‌وه وای لێ كردون كه هه‌میشه لایه‌نه سه‌لبیه‌كه‌ی هه‌وڵی یه‌كخستنی هێزی پێشمه‌رگه بخوێننه‌وه .\nپاش شه‌ری داعش و هاتنی چه‌ك و ته‌قه‌مه‌نی تازه بۆ كوردستان ، ئه‌و خاڵه سه‌لبیانه زیاتر ده‌ركه‌وتن و سیمای حزبایه‌تی به‌سه‌رو چاوی هێزی پێشمه‌رگه‌وه بۆ هه‌موان زه‌قتر بووه‌وه و ، وای لێهات كه به‌ره‌كانی شه‌ڕ به‌سه‌ر هێزی هه‌ردوو لایه‌ندا دابه‌شكرا . بۆیه ئۆباڵی ئه‌م وه‌زعه‌ی كه له زه‌قكردنه‌وه‌ی حزبیبونی پێشمه‌رگه ده‌رده‌كه‌وێت بێ جیاوازیه‌كی ئه‌وتۆ ده‌كه‌وێته ئه‌ستۆی هه‌ردوو حزب و فه‌رمانده‌ی گشتی هێزی پێشمه‌رگه‌ی كوردستان كه سه‌رۆكی حزبێكه و ، به به‌شداری خۆی و به‌رپرسانی حزبه‌كه‌ی ره‌نگی حزبی ده‌به‌خشێت به شه‌ره‌كان ، وه‌ك شه‌ره‌كه‌ی شه‌نگال و دورخستنه‌وه‌ی وه‌زاره‌تی پێشمه‌رگه و لایه‌نه‌كانی تر ، كه له‌و به‌ره‌یه ده‌ركه‌وت .\nبێگومان رێنماییه‌كانی به‌رێز مه‌سعود به‌رزانی له‌كاتێدا ده‌ركه‌وتن كه ره‌خنه‌یه‌كی زۆر ئاراسته‌ی خۆی و حزبه‌كه‌ی كرا له‌و شه‌ره‌ی دواییه‌دا و ، ته‌نانه‌ت خه‌ڵك له رۆڵی وه‌زیری پێشمه‌رگه و جێگه‌و رێگه‌ی ده‌پرسی كه له‌به‌رچاو نه‌مابوو بۆ ماوه‌یه‌ك به تایبه‌تی له‌و شه‌ره‌دا، كه‌چی له‌ولاوه لێدوانه‌كانی شه‌ر له لایه‌ن به‌رپرسه حزبیه‌كانه‌وه بلێوده‌كرانه‌وه .\nبۆیه پاش چه‌ندین پرۆژه و هه‌وڵ و رێنمایی خه‌ڵك . دیاریكردنی كاتێكی هه‌ستیاری ئاوها له‌م قۆناغه و پاش شه‌ره‌كه‌ی شه‌نگال ، كاك مه‌سعود رێنماییه‌كی كرچوكاڵی پێنج خاڵی سه‌رپێیانه ده‌رده‌كات كه ناگاته نیوه‌ی هیچ پرۆژه‌یه‌كی پێشوو . ئه‌مه‌ش خه‌ڵك به شێوه‌یه‌كی تر ده‌یخوێننه‌وه و وای له‌قه‌ڵه‌م ده‌ده‌ن كه هۆكاری تری له پشته‌وه بێت نه‌ك جێبه‌جێ كردنی خودی ئه‌و خالێنه ، به‌ڵكو خودی كاك مه‌سعود خۆیشی ده‌زانێت له‌م كاته‌دا ئه‌و خالێنه جێبه‌جێ نابێت و ، هه‌موان له‌وباوه‌ره‌دان كه بۆ دورخستنه‌وه‌ی ره‌خنه و قسه وباس له‌سه‌ر به‌حزبیكردنی جه‌بهه‌كان له‌لایه‌ن خودی به‌رزانی و حزبه‌كه‌یه‌وه ده‌ركراوه ، ئه‌مه‌ش وا ده‌بینرێت كه بۆ كاڵكردنه‌وه‌ی ره‌خنه‌كان له سه‌ر چۆنێتی به‌رێوه‌چونی شه‌ری شه‌نگال به‌كار هێنرابێت . بۆیه ره‌خنه‌یه‌كی زۆر له حزبه‌كه‌ی كاك مه‌سعود و خودی خۆیشی گیرا له‌وباره‌وه، ئه‌م رێنماییانه‌ش ئامانجی خۆی پێكا كه له‌وه ده‌رده‌كه‌وێت ، رووی خه‌ڵك وه‌رگێرا و قسه‌و ره‌خنه‌كان نه‌مان ، ئێستا راگه‌یاندنه‌كان و خه‌ڵكیش باسی رێنامییه‌كان ده‌كه‌ن نه‌ك به حزبی ره‌نگرێژ كردنی شه‌ڕه‌كه‌ی شه‌نگال و شه‌ره‌كانی تریش . له‌وباره‌وه ، دورخستنه‌وه‌ی رۆشنایی له‌سه‌ر روداوه‌كانی شه‌نگال به‌سه‌ر زۆرێك له چاودێران و رۆژنامه‌نوسانیشدا تێپه‌ری و له‌بیر برایه‌وه ، باسی رێنمایه‌ه‌كان گه‌رمه له‌م كاته‌دا .\nکاردۆخ : وەڵامێکی سەر پێیی بۆ عەباسی وەلی .


هه‌زاره‌ها فه‌له‌ستینی له که‌رتی غه‌ززه ڕێپێوان له دژی هێرشێکی ئیسرائیلیه‌كان ساز ده‌که‌ن\nی مانگی پـێنج ٠٦, ٢٠٠٦\nڕۆژی شه‌ممه به هه‌زاره‌ها فه‌له‌ستینی ڕژاونه‌ته سه‌ر شه‌قامه‌کانی که‌رتی غه‌ززه و به‌شداری پرسه‌ی ئه‌و پێنج فه‌له‌ستینیه ده‌که‌ن که له ئه‌نجام هێرشێکی ئاسمانی له‌شکری ئیسرائیلی ڕۆژی هه‌ینی گیانیان له ده‌ستداوه.\nله میانه‌ی ڕێپێوانه‌که‌دا، پرسه‌گێڕان دروشمی دژ به ڕووداوه‌که‌یان به‌رزکردبۆوه و هه‌ندێ له چه‌کداران ته‌قه‌یان به ئاسماندا ده‌کرد.\nئه‌و پێنج فه‌له‌ستینیه له ئه‌نجام ئه‌و هێرشه ئاسمانیه‌دا گیانیان له ده‌ستداوه که له دژی بنکه‌یه‌کی مه‌شق و ڕاهێنان پێکردنی چه‌کدارانی گروپێک له غه‌ززه ئه‌نجامدرابوو که پێشتر به‌رپرسێتی خۆیان به‌رامبه‌ر هه‌ڵدانی موشه‌ک له دژی ئیسرائیل ڕاگه‌یاندووه.\nله لایه‌کی دیکه‌وه، سه‌رۆک وه‌زیری فه‌له‌ستینیه‌کان، ئیسماعیل هه‌نیه له‌گه‌ڵ سه‌رۆکی ده‌سه‌ڵاتدارێتی فه‌له‌ستینیه‌کان، مه‌حمود عه‌باس کۆبۆته‌وه بۆ ووتوێژکردن له‌سه‌ر جیاوازییه‌کانیان له ناو حکومه‌ت‌دا.\nهه‌روه‌ها ڕاگه‌یه‌ندراوه که‌وا به سه‌د‌ه‌ها کارمه‌ندی حوکومه‌ت له که‌ناری خۆرئاوا به‌هۆی وه‌رنه‌گرتنی موچه‌ی مانگانه‌یانه‌وه خۆپیشاندانیان سازکردووه.


به‌ریتانیا به‌ره‌و مانگرتنی سه‌راسه‌ری کرێکارانی پۆسته‌و گه‌یاندن! – Denegkan\nبه‌ریتانیا به‌ره‌و مانگرتنی سه‌راسه‌ری کرێکارانی پۆسته‌و گه‌یاندن!\nبڕیاره رۆژی 22/10/2009 کرێکارانی پۆسته‌و گه‌یاندنی سه‌ر به که‌رتی گشتی (رۆیاڵ مه‌یل) بۆماوه‌ی دوو رۆژمانگرتنی سه‌راسه‌ری له هه‌موو شارو شارۆچکه‌کانی به‌ریتانیادا به‌رپابکه‌ن. مانگرتنه‌که یه‌کێتی کرێکارانی پۆست و گه‌یاندن (CWU) که (120000) ئه‌ندامی هه‌یه پێی هه‌ڵده‌ستێ.\nرۆژی یه‌که‌م، پێنجشه‌ممه، کارمه‌ندانی سه‌نته‌ره‌کانی پۆست و شۆفێره‌کان کار ره‌ده‌گرن و رۆژی دوه‌میش کۆکردنه‌وه‌و ناردنی پۆسته‌کان راده‌وه‌ستێ و کرێکاران وکارمه‌ندانی ئه‌و به‌شانه کارراده‌گرن. هۆکاری مانگرتنه‌که کێشه‌ی نێوان یه‌کێتی کرێکارانی پۆست و گه‌یاندن و ئیداره‌ی کۆمپانیای پۆست و گه‌یاندن(رۆیاڵ مه‌یڵ) ه له‌سه‌ر کرێ و هه‌لومه‌رجی کارکردن و ریفۆرمسازی له سیسته‌می پۆست و گه‌یاندن(رۆیاڵ مه‌یڵ)دا.\nیه‌کێتی کرێکارانی پۆست و گه‌یاندن (CWU) ئیداره‌ی رۆیاڵ مه‌لی به‌وه تاوانبار ده‌کات که ده‌یه‌وێ ده‌وری یه‌کێتیه‌که بخاته لاوه‌و بێ راوێژکردن به‌وان بڕیار له‌سه‌ر تازه‌کردنه‌وه‌ی سیسته‌می پۆست بدات. شایانی وتنه که له‌ساڵی 2007 دا مانگرتنی سه‌راسه‌ری کرێکارانی پۆست و گه‌یاندن که سه‌رجه‌م سیسته‌می پۆستی به‌ریتانیای تووشی ئیفلیجبوون کرد، ئاکامه‌که‌ی به‌وه ته‌واو بوو که ئیداره‌ی رۆیاڵ مه‌یل رازی بوو له‌گه‌ڵ یه‌کێتی ناوبراودا له‌سه‌ر ئه‌م مه‌سه‌له گرنگه که په‌یوه‌ندی به‌کارو ژیانی هه‌زاران کرێکاری پۆسته‌وه هه‌یه، راوێژبکات و به‌راوێژ له‌گه‌ڵ ئه‌واندا هه‌رکارێکی مۆدێرنه‌کردن و ریفۆرمسازی له سیسته‌می پۆستدا ئه‌نجام بدات. جێی وه‌بیرهێنانه‌وه‌یه که له‌ره‌وتی تازه‌گه‌ری و ریفۆرمسازی سیسته‌می پۆست و گه‌یاندنی به‌ریتانیادا 30000 کرێکارو کارمه‌ند کاره‌کانیان له‌ده‌ستداوه. یه‌کێتی کرێکارانی پۆست و گه‌یاندن ته‌ئکید له‌سه‌ر ئه‌وه ده‌کاته‌وه که نابێ ریفۆرمی سیسته‌می پۆست و گه‌یاندن له‌سه‌ر حسابی بێکارکردنی کرێکارانی پۆست ئه‌نجام بدرێ.\nله‌لایه‌کی دیکه‌وه، (CWU) ئیداره‌ی رۆیاڵ مه‌یل به‌وه تاوانبار ده‌کات که له نه‌خشه‌یدایه زیادبوونی کرێی کرێکاران که ساڵانه یان چه‌ندساڵ جارێك پێبه‌پێی هه‌ڵاوسان و گرانی ده‌چیته‌سه‌ر، بوه‌ستێنێ و سڕی بکات. ئه‌مه سه‌ره‌ڕای مامه‌ڵه‌ی نابه‌جێی به‌رێوه‌به‌رانی رۆیاڵ مه‌یل له‌گه‌ڵ کرێکاران و کارمه‌ندانی کۆمپانیاکه‌دا.\nئه‌گه‌رچی تائێستا ئیداره‌ی کۆمپانیا ده‌یه‌وێ مل به‌خواسته‌کانی(CWU) نه‌دا و له هه‌وڵێکیدا بۆ که‌مکردنه‌وه‌ی کاریگه‌ری مانگرته‌که به‌تایه‌بتی که کریسمس نزیك ده‌بێته‌وه و رێژه‌ی ناردنی پۆست چه‌ندقات زیاد ده‌کات له‌چاوجاران، بڕیاری داوه ئه‌مساڵ دوو ئه‌وه‌نده‌ی ساڵانی پێشوو کرێکاری کاتی به‌کرێ بگرێ. ساڵانی پێشوو رۆیاڵ مه‌یل 15000 کرێکاری به‌شێوه‌ی کاتی بۆ وه‌رزی کریسمس به‌کرێده‌گرت. یه‌کێتی کرێکارانی پۆست و گه‌یاندن ئه‌م هه‌نگاوه‌ی ئیداره‌ی رۆیاڵ مه‌یلی به کارێکی ئه‌حمه‌قانه ناوه‌زه‌دکرد و به‌کارگرتنی ئه‌و ژماره زیاده‌یه‌ی کرێکارانی کاتی به مانگرتن شکاندن پێناسه‌کرد. شایانی باسه به‌پێی یاسای کاری به‌ریتانی به‌کرێ گرتنی کرێکاران له‌جێگای کرێکارانێك که مانیان گرتوه کارێکی نایاساییه.\nیه‌کێتی کرێکارانی پۆست و گه‌یاندن((CWU چه‌ندین پێشنیاری بۆ ئیداره‌ی رۆیاڵ مه‌یل پێشکه‌ش کردوه به ئامانجی گه‌یشتن به رێکه‌وتن تا مانگرتنه‌که ئه‌نجام نه‌ده‌ن، به‌ڵام مه‌رجی ئیداره‌ی رۆیاڵ مه‌یل ئه‌وه‌یه که ده‌بێ سه‌ره‌تا بڕیاری مانگرتنه‌که هه‌ڵوه‌شێننه‌وه‌و ئه‌وکاته ئه‌ماده‌یه له‌گه‌ڵیان رێك بکه‌وێت! شایانی وتنه بڕیاری مانگرتن له راپرسیه‌کی کرێکاران وکارمه‌ندانی پۆست و گه‌یاندندا که ژماره‌یان 120000 که‌سه به زۆرینه‌ی ده‌نگ، به رێژه‌ی 3 بۆ 4 له هه‌فته‌ی رابردودا بڕیاری له‌سه‌ردراوه.\nبه‌رپرسانی پایه‌به‌رزی پارتی کرێکارانی فه‌رمانڕه‌وا ئه‌م مانگرتنه‌یان به کارێکی خۆکوژی و ناهه‌ق و بێ بایه‌خ وه‌سف کرد. له‌کاتێکدا به‌رپرسانی باڵای پارتی پارێزگاران و پارتی لیبرال-دیموکراتیش له‌سه‌نگه‌ری دژایه‌تی کرێکاراندا ده‌رکه‌وتن. به‌ڵام بانگه‌وازی یه‌کێتی کرێکارانی پۆست و گه‌یاندن بۆ ناوبژیوانی سه‌ربه‌خۆ بۆ چاره‌سه‌ری کێشه‌ی نێوان خۆیان و ئیداره‌ی رۆیاڵ مه‌یڵ له‌لایه‌ن 98 ئه‌ندام په‌رله‌مانه‌وه که سه‌ربه پارته‌کانی کرێکاران و پارێزگاران و لیبراڵ دیموکراتن پشتیوانی لێده‌کرێ. ئه‌م پێشنیاره‌ی(CWU) کاتێك خرایه‌روو که ژماره‌یه‌ك له ئه‌ندام په‌رله‌مان راگه‌یه‌نراوێکیان خسته به‌رده‌م په‌رله‌مان و داوایان له حکومه‌ت کرد که ده‌روی خۆی ببینێ بۆئه‌وه‌ی رۆیاڵ مه‌یل به ئیجابی وه‌ڵامی خواسته‌کانی (CWU) بداته‌وه.\nبیانووی سه‌ره‌کی حکومه‌ت و ئیداره‌ی رۆیاڵ مه‌یل که کۆمپانیای ده‌وڵه‌تیه، ئه‌وه‌یه که سیسته‌می پۆست و گه‌یاندن پێویستی به تازه‌کردنه‌وه‌و مۆدێرنیزه‌کردن هه‌یه و به‌م وه‌زعه‌ی ئێستایه‌وه له‌باری ئابوریه‌وه قازانجهێن نیه. بۆئه‌م مه‌به‌سته‌ش ئیداره‌ی رۆیاڵ مه‌یل پلانی به‌کارهێنانی ئامێری نوێی هه‌یه که سه‌ره‌نجامه‌که‌ی بێکاربوونی هه‌زاران کرێکاره هه‌روه‌کو له ساڵانی رابردوودا نزیکه‌ی 30000 که‌س کاره‌کانیان له‌ده‌ستداوه. به‌ڵام رابه‌رانی یه‌کێتی کرێکارانی پۆست وگه‌یاندن ئه‌وه به‌دوور نازانن که حکومه‌ت و ئیداره‌ی رۆیاڵ مه‌یڵ بیانه‌وێ ئه‌م که‌رته‌ی پیشه‌سازی که موڵکی ده‌وڵه‌ته به‌ره‌و ئیفلاس به‌رن تا بیانووی فرۆشتنی به که‌رتی تایبه‌تی فه‌راهه‌م بکه‌ن.\nکاتژمێره‌کانی داهاتوو ده‌ریده‌خات که ئایا مانگرتنی گشتی ئه‌نجام ده‌درێ وه‌کو بڕیاری له‌سه‌ر دراوه یان وازی لێده‌هێنرێ، که ئه‌مه‌ش به‌نده به‌وه‌ی ئیداره‌ی رۆیاڵ مه‌یل مل به خواستی کرێکارانی پۆست و گه‌یاندن و یه‌کێتیه‌که‌یان بدات، ده‌نا کرێکاران و یه‌کێتی و رابه‌رانیان ئاماده‌ن ئه‌و رووبه‌رووبونه‌وه‌یه بکه‌ن و ئه‌مه‌شیان له‌سه‌رزاری سکرتێره‌که‌یانه‌وه (بیللی هایس) راگه‌یاندوه ، کاتێك له‌وه‌ڵامی پرسیاری رۆژنامه‌ی (تایمس) دا ده‌ڵێ:" ئاماده‌ین بۆ رووبه‌رووبوونه‌وه‌ی هه‌موو ئه‌گه‌ره‌کان."\nوێنه‌که‌ی سه‌ره‌وه وێنه‌ی :\nبیللی هایه‌س (Billy Hayes)\nسکرتێری گشتی یه‌کێتی کرێکارانی\nپۆست و گه‌یاندن (CWU)\nPrevious دیسکۆتیێکی نوێ … دڵشاد تاقانه\nNext مۆسیقای…… باخ …… حه‌مه سه‌عید که‌لاری


نەژاد عەزیز سورمێ؛ تەمەنێک لە سەلیقە و پیشەییبوون و بەردەوامیی.\nئاری محەمەد سابیر\nنەژاد عەزیز سورمێ، تەمەنێک لە سەلیقەوپیشەیبوون و بەردەوامیی، ٤٠ چل ساڵ لە کایەی ڕۆشەنبیری و سەلیقەی ھونەری و ئەدەب و ڕۆژنامەگەریی کوردی و شیعرو وەرگێران و حەزی ھونەری وشێوەکاری وکولاژ بەردەوامی لە ڕۆیشتن ھەردەم وزەو تواناوشانی خۆی دەداتە بەر کاروبەرھەمە ئەدەبیەکان ھەرچەند قورسیش بێ ھەڵوێست و بۆچوونی خۆی ھەیە . لای نەژاد ئەدەب و رۆشەنبیری وھونەر کات بەسەربردن و شتێکی تایبەتی نییە بەڵکو بۆ مرۆڤایەتیە و خزمەتێکە بۆ پیشەکەی و نەتەوەکەی . فەرھەنگی کوردی و وشەی کوردی و رۆشەنبیری کوردی سوودی زۆری لێدەبینێت و ھەگبەی ھونەرو رۆشەنبیری کوردی دەوڵەمەند کردووە. نەژاد عزیزسورمێ زۆربەدیقەت و ھەستیارو وردە کە ئەوەیان نیشانەی سەرکەوتوویی ودەوڵەمەندی بەرھەمەکانییەتی لە ژیانی ئاسایی وسرووشتی خۆیشی ھەروا دێتە بەرچاو . من خۆم بەسەرنج و تێبینیە تایبەتیەکانی و سەرنج و تێبینیەکانی ھونەری و رۆشەنبیریم بە جیاوازم بینیوە . بە ئەستێرەیەکی گەش لەنێو ئەستێرەکانی تر شاعیر شاعیرە ، رۆژنامەنووس رۆژنامەنووس و سەرنووسەرو ھونەرمەندی شێوەکاری و کۆلاژ پێشەنگە خاوەنی زیاتر لە (٣٠ ) کتێبە زۆر گرنگی بە کتێب دەدات دیارە کتێبیش بڕوانامەی باڵای ھەر نووسەرێکە . شەرعیەتدانە بەنووسەر لەڕوویی پیشەیی و دانپێنان ، ھەروەک شاعیری گەورەمان ( عەبدوڵا پەشێو ) دەفەرموێ ( گرنگی کتێب لەوەیە کە خواش کتێبی ھەیە ) ئێمە دەمرین و ووردوخاش دەبین بەڵام کتێب ھەردەمێنێ!\nمژاری پیاوماقوڵان لە دیوەخانان!\nپێش ئەوەی و بێ ئەوەی من بیڵیم (نەژاد عەزیز سورمێ) کێیە؟ بەھرەوپیشەکەی ولە چ بوارێکی رۆشەنبیری وئەدەب ھونەری دەست وپەنجەی نەرم کردووەوسەنگەری داناوە و چۆن باسکراوە لەوچاوپێکەوتن وگفتوگۆیانە بەدیاردەکەوێت کەلەگەڵی کراون لە زۆر لەو رۆژنامەو گۆڤارانەی لە ھەرێمی کوردستان ھەن وکەسایەتیە ئەدەبی و رۆشەنبیرەکان لەگەڵی ئەنجامیان داوە بە نموونە:\nگۆڤاری کاروان ساڵ (٢٠٠٠) - نەژاد عەزیزسورمێ ، شاعیرورۆژنامەنووس وشێوەکاری کۆلاژ.\nگۆڤاری ڕامان ساڵ (٢٠٠١) سازدانی ئازادعەبدول واحید نەژاد عەزیزسورمێ،شاعیری نوێخوازە ،وەرگێڕە،رۆژنامەنووس\nپتر لە سی ساڵە لەنێوان ژان وھەژانی وشەی گەوارای کوردیدا دەژی و دەتوێتەوە .\nگۆڤاری ھەرێم ساڵ (٢٠٠٦) سازدانی فۆاد سدیق نەژاد،شاعیرانە ژیاوە بەڵام بە شیعر نەوەستاوە کاری وەرگێران وشێوەکاری وڵێکۆڵینەوەی قوڵی رۆژنامەوانی .\nرۆزنامەی (نداء الرافیدین ) ١٩٩٦ ، سازدانی ئەحمەد البو رشادە - الاستاژ (نەزاد عزیزسورمی) ،من الممپقفین الکرد متعدد المواھب فھوشاعر و ێحفی وباحپ لە اھتمامات فی فن تشکیل و مترجم.\nگۆڤاری ھەنار ساڵ ٢٠١٠ سازدانی حەمەکاکەڕەش نەژاد عزیز سورمێ، سەرەتا بەشیعر دەستی پێکردو دواترھاتە سەر وەڕگێران و لە وێنەکێشاندا کاری گەڵێک سەرنج ڕاکێشی لە کۆلاژ کردووە .\nدەرچوونی رۆژنامەی کوردی رۆژانە خەونی من بوو!:\nنەژاد رۆژنامەوان ولێکۆلینەوی رۆژنامەوانی و کتێبی بەنرخی رۆژنامەوانی زۆر پیشەیانەو شارەزای رێساو یاساکانی رۆژنامەوانی شیکردۆتەوە لە رووی تەکنیک وھونەری وئاداب وئەتەکێتی رۆژنامەوگۆڤار،رۆژنامەگەریی بینراوبیستراو لە رابردوو ئێستادا لە مێژووی رۆژنامەگەریی کوردی نەژاد رۆژنامەوان پیاسەومیوانی ھەمووکوچەوکۆڵان وجۆگەورووباری رۆژنامەگەریی بووەو شارەزایە بەدانانی چەندین کتێب لە بواری رۆژنامەگەریی ولێکۆلینەوی رۆژنامەگەری بەگشتی و رۆژنامەگەری کوردی بەتایبەتی وەبەتایبەتیش لەدوایی ڕاپەڕینی (١٩٩١) زۆر لەخەمی رۆژنامەگەریی کوردی بووە بە نووسینی ئەو وتارو لێکۆلینەوە رۆژنامەگەریانەی بڵاوی کردۆتەوە. لەڕێی رۆژنامەورۆژنامەگەریەوە زۆر خەمی زمانی کوردی بووە دەیەوێت خزمەتی زمانی کوردی بکات بە ھەموولایەک خەمی لێ بخۆن ،ئەوەش ناشارێتەوە رۆژنامەگەریی کوردی لەڕیی سیاسیەکان وحیزبەسیاسیەکان دەستی پێکردووەوگەشەی کردووە ھەر ئەوانیش بەلاڕێیان دابردووە لە بێلایەنی و سەربەخۆیان دوورخستۆتەوە ھەروەک(نەژاد) لە وتارێکی رۆژنامەوانی خۆی لە رۆژنامەی ( خەبات ) بەناوی ( میدیای کوردی لە بازنەی گەمەکانی سیاسیدا) دەڵێ:( سیاسەتوان ورۆشەنبیری کوردی بەچاوی خۆت لە سەرێکەوە ئەوھەموو قوربانی وچیانشینی وبرسیەتی وکڵۆلیەی بینی لە پێناوکوردوکوردستان کەچی زمانەکەی خۆی لای گرنگ نەبێت کەیەکێک لە ھەرە کۆڵەگەکانی ناسنامەوگەشەسەندن و پەرەدانە بە بزافی رۆژنامەگەری ومیدیا بە گشتی ) ھەروەھا دیسان لەو وتارە دەڵێ ( من وەختی خۆی لە کۆرێکدا لە یەکێتی نووسەران لە ١٩٩١ لە شەقڵاوە ، گوتم: لای سیاسیەکانی ئێمە زمانی عەرەبی بزانن و ئەگەر شڕە ئینگلیزیەکیشی لە پاڵ بێ گرینگ نییە کوردی بزانی ! کەچی یەکێک لە کۆڵەگەکانی بوونی ھەرنەتەوەیەک زمانە تکا دەکەم پێم نەڵێن کۆنەپەرست وناسیۆنالیست).\nنەژاد زیاتر لە ھەشت (٨) کتێب داناوەو بڵاوکردۆتەوە لە بواری رژنامەگەریی کوردی و رۆژنامەگەریی بە گشتی، دیارترینیان ( رۆژنامەگەریی کوردی ورۆژنامەنووسی کورد ساڵی( ١٩٨٤) ، ( ئاژانسی دەنگوباسی کوردستان - ئاداک - ١٩٩١)(برایەتی یەکەمین رۆژنامەی کوردی ساڵی ١٩٩١)، (درەختی بنکۆلکراو - پەنجەنوومایی رۆژنامەنووسیانە - ساڵ -( ١٩٩٥) نەژاد عەزیزسورمێ ، ھەردەم بۆچوون و ھەڵوێستی خۆی ھەبووە بەرامبەر ئەوناماقولیانەو شاشیانەی بەرامبەر رۆژناگەریی کوردی دەکرێت و بەڕاشکاوی بۆچوونی خۆی دەردەبڕێت لە سەر میدیایی کوردی و میدیا ئەھلیەکان کە باوی سەندووە لەم رۆژگارە کەدەبێتە ھۆی ناشرینکردنی میدیا بە گشتی،ھەروەک لەو وتارەی رۆژنامەی خەبات لە ساڵی ٢٠١٨، دەڵێ (ئەو میدیا ئەھلیانە کەخۆیان ناساندووە لەو کەناڵانە کە بە کوردی پەخش دەکەن نەیانتوانیوە بێلایەنی خۆیان بپارێزن ، میدیایی کوردی ھەرچی بکات نەیتوانیوە لە ئاڕاستەی باربووکەر بێتە دەرەوە کەسیش ئامادە نییە بە پارەی خۆی تەشھیر بە خۆی بکات دژی بەرژەوەندی خۆی بووەستێ ) ! کەواتە (نەژاد) ھەر قسەناکات بەلکو بەھەڵویست وخەمخۆرو خۆی بەرپرسیار دەزانێ بێجگە لە پیشەی رۆژنامەگەریی لەڕێی رۆژنامەوە کاڵی وکرچی رۆژنامەگەریی کوردی و زمانی کوردی راست بکاتەوەو چارەسەری بۆ بدۆزێتەوە کە ئەمە یەک لە تایبەتمەندیەکانی ( نەژاد عەزیزسورمێ ) پێدەناسرێتەوە، پیشەی نووسەرورۆشەنبیری ڕاستەقینەیە.\nنیشتمانی ئەبەدی و ھەتاھەتایی من بێ گومان شیعرە:\nشاعیر نەژاد عەزیز سورمێ، دەڵێ: (من بەخۆم پێش شیعر نووسین خەمێکی ھەسپێکراو دەمگرێ ھەستێکم وەبەردێنێ لە قوڵایی ناخی ناخمەوە ھەستدەکەم ئازارم دەدات)، کەواتە نەژاد شاعیرە پێرفێکت نەوەک تەنھا سەقافەتی شیعروشاعیرانە قوڵبوونەوەو ھەستیاری و خەیاڵ لە شیعرەکانی دەبینرێت وەلەوەش زیاتر ھەردەم خەریکی وەرگێرانی شیعری شاعیرانی جۆراوجۆرە لەھەموونەتەوەجیاوازەکان ،شیعرەکانی نەژاد تایبەتمەندی وەرگرتووە لەبەر وشەوزاراوانەی کە بەکاریدەھێنێت خوێنەر دەخاتە بیرکردنەوەو تێڕامان ! زوو ھەستپێدەکەی ئەوە شیعری نەژاد عەزیز سورمێ ! شیعری شاعیرانیش بناغە و ڕێسایی بۆ دەستوری زمان و ڕێزمان . زیاتر لە (١٠) کتێب شیعروھۆنراوەی چاپکردووە بێجگە لە وەرگێڕانی کتێبی بێگانە بۆسەر زمانی کوردی چەندەھا ھۆنراوەی تر لە رۆژنامەوگۆڤارەکان بڵاوکردۆتەوە. نموونە : ( کەویە بەفرەکانی دۆزەخ - ٢٠١٦) ، ( تەلارسازوھەندێ لە زیندەخەونەکانی - ٢٠١٨) ( تاڤگەی مەند - ١٩٨٧) چەندانیتر. شاعیر داھێنەروخوڵقێنەری وشەیە چەکی شاعیر زمانە بزانێ چۆن دەریدەپەرێنێ ! بۆیە نەژادی شاعیر چەندین وشە لە شیعرەکانیدا ھەیە لای شاعیرەکانیتر نابینرێت خۆی دایھێناوە، نموونە ( خانەی خەفەت، ھیوای تۆزاوی ، فەسەفەی ئەشکەنجە ، مانگی بێ ھێلانە ،قوربانگەرا ، بەزمگەرا ، ھەتاوی شەش دەر، ھەوری ئاسندار، ئادەمگەلی، موچڕکپۆش، شەپۆڵی نوور، جەژنیەتی نەژاد، ئاودەنگی ڕیگ، بەفرکوش، وشکەسەم، بایکۆتی وشە، پەند گۆیی ، ئاوی کڕ، ژەنگاری پەتیارەیی، زەنەکە، بانگۆش، ئەفسانەی سیلاکبوو، رۆژپەڕ، تەنپۆڵایی، ئاستانە باران، بایکۆتی پەرەگراف، باڵانسی باران،ڕاقەن،کێڵگەی نێرگز )، ھەروەھا لەزۆربەی شیعرەکانی وشەی بیانی وەک ئینگلیزی یا لاتینی بەکارھێناوە کە ئیشارەتە بۆ رووداوێک کارەساتێک مانایی شیعرەکەی خۆی پێ تەواوکات و مانا بدات، ئەمەش دەست باڵایی شاعیرەورۆشەنبیریەکی گشتی شاعیرە ھەردەم ئاگاداری شیعرورۆشەنبیری جیھانی و بێگانەیە،بەلای ئەو شیعر بۆ کات بەسەر بردن نییە شیعر ھەردەم ووزەی زیاتروکەشفکردنی دەوێ ! تەنھا موڵکی شاعیروچەندکەسان نییە بەڵکو موڵکی گشتە. نموونە لەو زاراوە بیانیانە ( لیڤەرنۆ، ئۆسنابرۆک، سیدۆر، فاندۆم، ئینەن، وایت ھاوس، ئەنکیدۆ، فرێندلی فایر ، ئیلیەت، سکلی، ڤرلین، وایتمان، کامۆ، براک، سیزان ، دالی، ئاراگۆن).\nسەلیقەیەکیتری شاعیر ، وەرگێڕانی شیعر بۆ زمانی کوردی:\nوەڕگێڕان لای نەژادی شاعیر بوارێکی دی بۆ خۆرۆشەنبیرکردن و زیاترشارەزابوون لە زەریایی شیعروھۆنراوە، خوگرتن بە شیعروعەشقی شیعر وایلیێکردووە ھەرتەنیا بەشیعری خۆی نەوەستێ بەڵکو شیعری جۆراوجۆروشاعیری جۆراوجۆری ھیڵبژاردووە بۆ وەڕگێڕان بۆ سەر زمانی کوردی ھەم خۆی پێ دەوڵەمەند بکات ھەم خوێنەری کوردیش ئاشنا بکات لە دوا مۆدیل و گەشەی شیعری بێگانە ! ر نەژاد دەڵێ: ( لە وەرگێڕانی شیعر ھەمیشە ھەوڵمداوە بیکوردێنم زۆر قەسیدەم وەرگێڕاوە جێگایی نووسینی قەسیدەیەکی خۆمی گرتۆتەوە)ئەمە مانایی پڕبە پێستی سەلیقەو پیشەیبوون دەگەێنێ لە کاری ھەر نووسەروشاعیرێک ! زۆربەی وەرگێرانەکان لە زمانی عەرەبی بووە ھەندیکی لە فارسی ، شاعیرەکانیش جۆراوجۆرن ناسراون وەک : ( ڕامبۆ، ئاودیک ئاساکیان ئەرمەنی، قاسم سعودی ، داریۆش، عەبدول وھاب بەیاتی، فازل عەزاوی، عاتیفەیێ گورگین ، فلەیەح حسن عێراقی، ئۆھان گریگۆریان ، ئەلیاس عەلەوی ئەفغانی، فەریدون موشیری، لانگستۆن ھیوز ئەمریکی، حاتەم ئەلئەنساری، مەناھل ئەلسھرور - ژن - سوری، تاگور، چارلز یۆگۆفسکی ، خوسرەوی گوڵسورخی، گریگۆرکۆرسۆ ).\nرۆژا مێرو خورتا ھەلات - ھاتن ژ ھەوارێ تە وەلات:\nشاعیروشیعر، خاسیەت و بابەتێکی گرنگی ھەیە لای زۆربەی شاعیران رەنگی داوەتەوەو شاعیرانیش بێھەڵوێست نەبوون بەرامبەری ھەم وەک ھەڵوێستێکی نیشتمانی ھەم وەک دەست باڵایی لە ھونەری شیعر ئەو لایەنەیان فەرامۆش نەکردووە ئەویش لایەنی (ھەڵوێستی نەتەوەیی و نیشتمان پەروەری ) لای زۆربەی شاعیرانی کۆنی کوردی باوبووە میللەتی کوردیان پێ جۆشداوەوبەخەبەرھێناوە لە ئاست ئەو ناعەدالەتی و ناماقولیانە و زوڵمەی لێیکراوە ، شاعیر ( نەژاد عزیز سورمێ ) ئەو ھەڵوێستە کوردانەونیشتمانپەروەرانەی لە بیرنەکردووە لە شیعرەکانی بەدیاردەکەوێت بەتایبەت لە دیوانە شیعری ( کەویە بەفریەکانی دۆزەخ ) دەتوانین چەند نموونەیەک بەرچاو بخەین ، وەک:\nئەی مێشکی ماندوو سەری بە ئێش\nلە تاریکیەوە بۆ تاریکی چ برینێک سارێژ دەبێت\nچەندمان غەدر لێکردی\nبەخوڕ بەناو قەدی چیاکانەوە تێدەپەڕێ\nکۆبانێ رووبارێکی شێتە\nھەوری ھەموو دونیای لە کۆڵە\nترسی ھەموو دونیای لە کەناری سەوزیدا ھەڵگرتووە\nرۆژانە بە شەباقەی سنگی کچانی چاوگەش\nکە لە گوڵی سەرەتایی بەھار دەچن\nدۆزەخ پێشانی مەرگھێنەران دەدەن\nئەستێرەی رەنگاورەنگ بەسەر ھەموو دونیاوە\nلە نەخشی مافوور دەچێ\nشەنگال بزەی بۆ خەرمانان گەڕاندەوە\nنیشتمانی بەبێ نیشتمانان بەخشی\nچ مەرگێکی جوان بوو\nئەو منداڵەی بە ھیوای پایسکیلێک\nدەریایی تەی کرد\nھەر لە باوەش فریشتانیشدا\nئالانی بچکۆلانە پیربوو\nئیتر پایسکیلی لەبیرچوو\nمەرگی ئالانی پیر بە منداڵی\nمەرگی ئالانی منداڵ بە پیری\nبە خێربێی سەرەتایی شێتیەتی!\nھەروەک لای زۆربەی شاعیران قۆناغێک لە قۆناغەکان نائومێدی و ڕەشبینی باڵی کێشاوە بەسەر شیعرەکانی سەرجەم شیعرەکانی نائومێدی و ڕەشبینی یان شاعیر ھەیە لە نائومێدی و ڕەشبینی بووەتە شاعیر بەوە ناسراوەو دیوانە شیعرەکەی کۆمپلیت نائومێدی و ڕەشبینیە ئەمەش لە شیعری کوردی و جیھانی شوێنی تایبەتی خۆی ھەیە وەک ڕێچکەیەک و ئایدۆلۆژیایەک شاعیران لەسەری دەڕۆن وەک ڕێبازێکی ئەدەبی لە شیعر پەیڕەوی دەکەن شاعیرەکەشی پێدەناسرێتەوە، لە شیعرەکانی ( نەژاد ) ئەمە دەبینرێت، نموونە :\nبۆچی نیشانەی بەدبەختییە\nتێگەیشتم ئێوارەی تەمەڵ بۆ ڵا ڵە\nتۆ بیر لە ژەھری جەستە\nلە لێوارە بەلەنجەکانی لەزەت دەکەیەوە\nلە چیرۆکێکی کورتمان نووسیوە\nبە داخەوە نیشتمان خاچێکی ئاسنین دەرچوو\nلە شەڕ لە مەرگمان زیاترلێ نەدی\nبەداخەوە سەت ھەزارجار بەداخەوە\nنیشتمان سەیرانگایی بەھاران نەبوو\nتاوێکی لەو رەنگە گەرمیش نییە\nمن ئەو چەترەم بۆ ھەڵگرتووە؟\nبە خێربێی سەرەتایی شێتیەتی !\nنازانم کەی دەمکوژێ\nھەرچی رەنگی دونیا ھەیە\nبە پەتێکەوە ھەڵدراونەتە ئاسمان\nئێستا زانیم ئاسمان بۆچی\nجوانی جارانی نەماوە\nفۆتۆگراف و تەشکیل ، شەش پێشانگایی کۆلاژ!\nنەژاد عەزیز سورمێ ، لە پاڵ شیعرو وەرگێڕان و رۆژنامەگەریی، حەزوخولیای تووندو عاشقانەی بۆ وێنەو شێوەکاری و ھونەری فۆتۆگراف وھونەری کۆلاژ ھەیە،چەند وتارولێکۆلینەوەی نووسیوەو کتێبی ( سەرەتایەک بۆ تێگەیشتن لە ھونەری شێوەکاری ) ، کتێبی ( کۆلاژ - مێژوو ، تەکنیک ، ھونەر ) و کتێبی ( ساوی شتان ) لە بواری فۆتۆگراف چاپ و بڵاوکردۆتەوە بۆ زیاتر شارەزابوون و پیشەیبوون لەم بوارە ، ھونەری وێنە و شێوەکاری لای ( نەژاد ) شیعرە بەڵام بە ( ھێل و وێنە و کامێرا ) ، ھەروەک ( نەژاد ) خۆی دەڵێ : ( ھونەری شێوەکاری ھەمیشە ماڵی دووەمم بووە ئەگەر چی من سنوورێکی رەھام لە نێوان شیعرو تەشکیل نەدیوە ) سەرچاوە گۆڤاری رامان - ساڵ ٢٠٠٠، یان دەڵێ ( لە ئەساسدا من ھەر لە منداڵی و لە قۆناغی سەرەتایی ئارەزوویی رسم کردنم ھەبوو ) ھەر گۆڤاری رامان سال - ٢٠٠٠، وە دەربارەی کۆلاژ دەڵێ : ( کۆلاژ رەھایی و شەفافیەت دەبینم نیشتمانم بوو ، نیشتمانێکی پڕبە سیەکانم )، یان لە پارچە شیعرێکی خۆی دەڵێ ( کۆلاژ ھونەری پاڵاوتەو، سوختەی دیدار ئاخربوون ) بۆیە دەبینین شاعیر( نەژاد) توانیویەتی بە شیعرولەشیعرێکی حەزوعەشقی وێنە و شێوەکاری وێنا بکات وەک تابلۆیەکی شێوەکاری بنەخشێنی چوارچێوەیەکی تابلۆ بێتە بەر چاو،بەتایبەت لە شیعری ( ئەزموون ) لە سەرەتا ئەو روونکردنەوە دەدات ، دەڵێ : ( ئەم ھۆنراوە خۆی دەگونجێ لەگەڵ تاقیکردنەوەی دی وەک پۆستەرە شیعر شێوازی ( ھایکۆ ) من بۆ روونکردنەوە دەڵێم ھچ کامیان نین بە قەد ئەوەی ھەوڵدانێکە کە نیشانی چەند تابلۆیەک بەھۆیەکی دی دەربڕێن ) شیعرەکانیش ئەمەیە :\nیا دەمی بورکان\n٢ ( . . . . . )\nمرۆڤێ دەستی بە قاچیەوە گرتووە\nسەری بە دیوار ھەڵپەساردووە\n٣ ستیل لایف\nدرەختی ڕا قەناو\nلێفەی شڕی لە بیرکراو\n٤ کۆمەڵێ جۆگە\nدوو کانی وشک\nدوو باڵی لە ڕاست و چەپ ڕوواوە\n٥ ژیان سەیرە\nبە ڕێیکدا بڕۆی\nلە تابلۆیەکی ئەبستراکت بچێ\nتریفەی مانگ و\nورشەی ئەستێرە کۆدەکاتەوە\n٧ چیاێیکە خەریکە دەڕمێ\nچەند دەستێ سنگی خۆیان داوەتە بەر\nچەند دەستێ ناھێلن چیایەک بڕمێ\nدواتر شاعیر ، بۆ زیاتر پیشەیبوون و قوڵبوونەوە لە بوارەکەی لە کتێبی ( سەرەتایەک بۆ ھونەری شێوەکاری -چاپی سێیەم ) دەڵێ (ئێمە بە ھیچ جۆرێک مەبەستمان ئەوە نییە ھونەری کوردی لە ھونەری مرۆڤایەتی بکەینەوە پێمان وابێ ھونەرمەندی کورد سوود لە تاقیکردنەوە دەوڵەمەندەکانی ھونەری رۆژئاوا وەرنەگرێ ئەوەندەی بەتەنگ ئەوەین ھیوامان وایە لە پاشەرۆژ ھونەری کوردیش لە نێو ھونەری رۆژھەڵاتیدا بناسرێتەوە).


کاردانەوەی ئێران بە هەڕەشەی ئەمریکییەکان بۆ تیرۆری جێگرەوەکەی سەردار سولەیمانی - Mehr News Agency\n24 rêbendanê 2020 - 09:42\nNews Code 30666\nکاردانەوەی ئێران بە هەڕەشەی ئەمریکییەکان بۆ تیرۆری جێگرەوەکەی سەردار سولەیمانی\nوتەبێژی وەزارەتی دەرەوە وتی: لێدوانی بەرپرسانی وەزارەتی دەرەوەی ئەمریکا دژی سەردار قائانی ئاشکراکرانی فەرمی تیرۆریزمی ئامانجدار و دەوڵەتیی ویلایەتە یەکگرتووەکانی ئەمریکایە.\nبە ڕاپۆرتی ئاژانسی هەواڵی مێهر، سەید عەباس مووسەوی وتەبێژی وەزارەتی دەرەوە لە کاردانەوە بە لێدوانەکانی برایان هۆک و هەڕەشەی تیرۆری فەرماندەی هێزی قودسی سوپای پاسدارنی شۆڕشی ئیسلامی، ڕایگەیاند: لێدوانەکانی ئەو بەرپرسەی وەزارەتی دەرەوەی ئەمریکا ئاشکراکرانی فەرمی تیرۆریزمی ئامانجدار و دەوڵەتیی ویلایەتە یەکگرتووەکانە.\nوتەبێژی وەزارەتی دەرەوە ڕاشیگەیاند: لە ئێستادا ئەمریکا دوای ڕژیمی زایۆنی دووهەمین ڕژیمێکە کە بە فەرمی ڕادەگەیێنێ ئیمکاناتی دەوڵەت و هێزی چەکداری خۆی بۆ هەڵمەتی تیرۆریستی بە کار دێنێ و لە داهاتووشدا درێژە بەو کارە دەدات.\nمووسەوی گرتنەبەری هەڵمەتی تیرۆریستانە لە لایەن ڕژیمی زایۆنی بە هێمای لاوازی، دەستەوەستانی و ئاڵۆزیی بەرپرسانی ئەو ڕژیمە زانی و بە ئیدانەکردنی لێدوانی دزێوانە و هەڵمەتی تیرۆریستیی کاربەدەستانی ڕژیمی واشنتۆن، داوای لە کۆمەڵگای نێودەوڵەتی کرد ئەو هەڵمەت و هاندان بۆ تیرۆریزمی دەوڵەتی ئیدانە بکەن؛ چونکە درێژەی ئەو ڕەوتە درەنگ و زوو داوێنی هەموان دەگرێت.


2019-03-24 [03:21 AM]\nوه‌زاره‌تی ناوخۆی حكومه‌تی هه‌رێمی كوردستان، له فه‌رمانێكی وه‌زاریدا، بڕیاریدا، لیژنه‌ی ئه‌منی بۆ جێبه‌جێكردنی بڕیاری داخستنی پاڵاوتگه نایاساییه‌كان پێكبهێنێت.\nبه گوێره‌ی بڕیاره‌كه، هێزه‌كانی زێره‌ڤانی، ئاسایش، پۆلیسی پاراستنی نه‌وت و گاز، پۆلیسی ژینگه و دارستان، به‌رگری و فریاكه‌وتن، پۆلیسی پارێزگاكان به‌شداری ده‌كه‌ن.\nهه‌روه‌ها له بڕیاره‌كه‌دا ئه‌وه‌ش روونكراوه‌ته‌وه، ئه‌و لیژنه ئه‌منییانه‌ی پێكده‌هێنرێن، 50 ئه‌فسه‌ر و كارمه‌ند له خۆ ده‌گرن بۆ هه‌ر پارێزگایه‌ك.\nله نووسراوه‌كه‌دا ته‌نیا ئاماژه به ناوی پارێزگاكانی (هه‌ولێر، دهۆك، سلێمانی) كراوه.\nله فه‌رمانه وه‌زارییه‌كه‌ی وه‌زاره‌تی ناوخۆدا، كه به ژماره (5436) ئه‌مڕۆ (24ی ئازار/ مارسی 2019) ده‌رچووه و وێنه‌یه‌كی به ده‌ست كوردستان24 كه‌وتووه، هاتووه: "پاڵپشت به بڕیاری سه‌رۆكایه‌تی ئه‌نجوومه‌نی وه‌زیران/ ئه‌نجوومه‌نی هه‌رێمی بۆ كاروباری نه‌وت و گاز، ژماره (3830 له 5/8/2018) بڕگه‌ی (3) و به پێی ئه‌و ده‌سه‌ڵاته‌ی پێمان دراوه له یاسای وه‌زاره‌تی ناوخۆ ژماره 6ی ساڵی 2009 بڕیارماندا به:\nیه‌كه‌م: پێكهێنانی 3 هێزی هاوبه‌شی تایبه‌ت به‌م شێوه‌یه‌ی خواره‌وه له هه‌رسێ پارێزگای (هه‌ولێر، سلێمانی، دهۆك) به مه‌به‌ستی لابردنی ئه‌و پاڵاوتگه نایاساییانه‌ی كه له بڕیاری سه‌ره‌وه دیاریكراوه و سه‌ره‌ڕای ئاگاداركردنه‌وه‌یان له لایه‌ن وه‌زاره‌تی ناوخۆوه به‌ڵام پابه‌ند نه‌بوون به بڕیاری لابردنه‌كه.\nدووه‌م: ئه‌و هێزانه به فه‌رمانده‌یی ئه‌و ئه‌فسه‌ره‌ی كه له بڕگه‌ی (1)ی هێزه هاوبه‌شه‌كان هاتووه، كارده‌كه‌ن له ژێر سه‌رپه‌رشتی لیژنه لاوه‌كییه‌كانی لابردنی پاڵاوتگه نایاساییه‌كان له هه‌ر پارێزگایه‌ك.\nسێیه‌م: گشت پێداویستییه‌كانی ئه‌م هێزه هاوبه‌شه وه‌ك خواردن و به‌نزین له لایه‌ن سه‌رۆكی لیژنه لاوه‌كییه‌كانی لابردنی پاڵاوتگه نایاساییه‌كان له هه‌ر پارێزگایه‌ك دیاری ده‌كرێت و خه‌رج ده‌كرێت له‌و پێشینه‌یه‌ی كه ته‌رخانكراوه له لایه‌ن سه‌رۆكایه‌تی ئه‌نجوومه‌نی وه‌زیران بۆ لابردنی پاڵاوتگه نایاساییه‌كان.\nچواره‌م: گشت پارێزگاره به‌ڕێوه‌كان هاوكاری ته‌واوی سه‌رۆكی لیژنه لاوه‌كییه‌كان ده‌كه‌ن له رووی دابینكردنی ئامێر و ئۆتۆمبێلی بارهه‌ڵگر و كرێن و هاوشێوه‌كانیان كه پێویست بێت بۆ جێبه‌جێكردنی بڕیاری سه‌ره‌وه.


لەڕووداوێكی هاتووچۆدا پێنج ئەندامی خێزانێك بریندار بوون – تۆڕی میدیایی خەڵک\n2020/07/19 - 6:50 PM\nبەڕێوەبەرایەتی هاتووچۆی دەربەندیخان ئاشكرای دەكات، كە لە ڕووداوێكی هاتووچۆدا لەسەرە “ڕێگای مەرگ” پیچنج ئەندامی خێزانێك بریندار بوون.\nبەڕێوەبەرایەتی هاتووچۆی دەربەندیخان لە ڕاگەیەنراوێكدا ئاماژەی بەوەكردووە، لەئەنجامی ڕووداوێكی هاتووچۆ لەسەر ڕێگای سەرەكی سلیمانی – دەربەندیخان، لە نزیك كۆمەڵگای نەسر، پێنج ئەنجامی خێزانێك بریندار بوون.\nڕاشیگەیاندووە، ڕووداوەكە لەنیوان ئۆتۆمبێلێكی جۆری نیسان تیدا و ماتۆڕێكی سێ تایە ڕوویداوە و سەرجەم سەرنشینی ماتۆڕەكە، كە ئەندامانی یەك خیزان و خەڵكی شارۆچكەی سیدسادق بوون، بریندار بوون.\nئاماژەی بەوەشكردووە، پاش گەیاندنی بریندارەكان بۆ نەخۆشخانەی شەهید ڕەئوف بەگ، ڕەوانەی نەخۆشخانەی فریاكەوتنی سلیمانی كران.\nڕووداوى هاتووچۆهاتووچۆی دەربەندیخان\nعەبدوللەتیف سەلەفی لەسەر كردنەوەی مزگەوت هەڵوێستی خۆی ڕاگەیاند\nبەوێنە؛ ڕووداوێكی هاتووچۆ لە سلێمانی نزیكەی 15 قوربانی لێكەوتەوە


لە پشوی جەژن بەهۆی ڕوداوی هاتوچۆ: ١١٩ كەس گیانیان لەدەست داوە ٩٥١كەسیش بریندار بون\nبه رواری داگرتن : 2018-08-27 11:18\nناوەندی ھەواڵەكان - لە پشوی جەژنی قوربانی لەگەل تەواوی هۆشیاریەکان لە توركیا ١١٩ کەس لە ڕوداوەکان گیانیان لە دەستداوە ٩٥١ کەسیش بریندار بون.\nپشوی جەژنی قوربانی لە ١٧ ئاب دەستی پێ کرد تا ٢٦ ئاب بەردەوام بو. لەماوەی ئەو ڕۆژانە بەڕوداوی هاتۆچۆ لە توركیا ١١٩ کەس گیانیان لە دەستداوە ٩٥١ کەسیش بریندار بون.\nلە ڕۆژی حەوتەمینی جەژن لە چەندین شوێنی جیاوازی تورکیا ڕوداوی هاتوچۆ پێكهات لە ئەنجامدا ١١٩ کەس لەم ڕوداوانە گیانیان لە دەست داوە ٩٥١ کەسیش بریندار بون. ژمارەی ئەو كەسانەی کە گیانیان لە دەستداوە لە ژمارەی سالەکانی رابردو زیاتر بو.\nژمارەی مردوەکان و بریندارەکان لە ١٧-٢٦ ئاب بەم شێوەیە بوە:\n١٧ی ئاب هەینی: ١١ مردو ٤٥ بریندار\n١٨ی ئاب شەمە: ١٠ مردو ٤٠ بریندار\n١٩ی ئاب یەکشەمە: ٢٠ مردو ١٣٥ بریندار\n٢٠ی ئاب دووشەمە: ١٠ مردو ٥٧ بریندار\n٢١ی ئاب سێ شەمە: ٦ مردو ١٧٨ بریندار\n٢٢ی ئاب چوارشەمە: ١٨ مردو ٩٢ بریندار\n٢٣ی ئاب پێنج شەمە: ١٠ مردو ١٤٠ بریندار\n٢٤ی ئاب هەینی: ١١ مردو ٩٨ بریندار\n٢٥ی ئاب شەمە: ١٨ مردو ١٣١ بریندار\n٢٦ی ئاب یەکشەمە: ٥ مردو ٣٥ بریندار.(İLKHA)\nبليته كان ڕوداوەكانی هاتوچۆ،پشوی جەژن،توركیا


ئیلهام ئەحمەد :یەکڕیزی و یەکدەنگیی کوردانی سووریا بەردەگرێت بە قەڵاچۆی کوردان لە لایەن تورکیاوە - SAHAR KURDISH (Sorani)\nئیلهام ئەحمەد :یەکڕیزی و یەکدەنگیی کوردانی سووریا بەردەگرێت بە قەڵاچۆی کوردان لە لایەن تورکیاوە\nحوزه‌یران 01, 2020 11:12 Asia/Tehran\nسەرۆکی دەستەی کارگێڕیی ئه نجوومەنی دیموکراتیکی سووریا وتی :یەکێتیی کوردانی سووریا بەردەگرێت بە قەڵاچۆی کوردان لە لایەن تورکیاوە.\nئیلهام ئەحمەد وێڕای ئاماژە بە وتووێژی نێوان پارتی یەکێتیی دیموکراتیکی سووریا ( پەیەدە ) لە گەڵ ئەنجومەنی نیشتمانیی کوردانی سووریا ( ئەنەکەسە) ڕایگەیاند : زۆر گەشبینین بە ڕەوتی وتووێژەکانی پەیەدە لە گەڵ ئەنەکەسە و ئەنەکەسە پێداگرە لەسەر ئەو وتووێژانە .یەکگرتوویی بەردەگرێت بە قەڵاچۆی کوردان و وتووێژی نێوان کوردەکان قۆناغێکی زۆر گرینگە. تا ئێستا لە وتووێژەکاندا ڕێککەوتنی سیاسی یەکجاریی وەدەس نەهاتووە و ئێستاش ئەوە سێ هەفتەیە کە ڕەوتی وتووێژەکان ڕاگیراوە بەڵام سەبارەت بە پرسەگشتیەکان گەیشتووینەتە ڕێککەوتن و بیروڕایەکی هاوبەش . کردەوەکان دوای ئەوە دەچێتە قۆناغی دووهەم .\nئێلهام ئەحمەد لە درێژەدا وتیشی : سەبارەت بە ڕەفتار و هەڵوێستی ئەنەکەسە ناتوانم ئێستا شتێک بڵێم دوای دیدارەکان هەموو شتێک ڕوون دەبێتەوە ئەگەر ئەو وتووێژانە سەربکەوێ ئەو پرسە بۆ هەموو کوردەکان دەسکەوتی دەبێت .\nئیلهام ئەحمەد هەروەها سەبارەت بە ڕوانین و هەڵوێستی تورکیا لە هەمبەر ئەو دیدارانەش وەبیری هێنایەوە ڕەفتاری تورکیا هەر وەکوو هەرکاتێکی دیکە دوژمنکارانەیە . وادیارە وتەکانی مەولوود چاووش ئوغڵۆ وەزیری دەرەوەی تورکیاش وشداریەک بە ئەنەکەسە بوو .


هاوڵاتییه‌كی كورد لە زیندان لەرێگای خواردنی وردە شووشە هەوڵی خۆکوشتن ده‌دات\n20/10/2020 400 جار خوێندراوه‌ته‌وه\nعادل موکەڕەم بەندکراوی سیاسی کە لە بەندیخانەی ناوەندیی ئورمیە ڕاگیراوە و ڕۆژی یەکشەممە ئاگری لەجەستەی خۆی بەردابوو، لە ژووری تاکەکەسیی ئەو بەندیخانەیە لە ڕێگای خواردنی وردە شووشەوه هەوڵی خۆکوشتنی داوە و باری تەندروستی ناجێگیرە.\nبەپێی ڕاپۆرتێكی ڕێکخراوی مافی مرۆڤی هەنگاو، کاتژمێر 8ی شەوی دووشەممە 19ی ئۆکتۆبر، عادل موکەڕەم بەندکراوی سیاسی ڕاگیراو لە بەندیخانەی ئورمیە کە دوای ئەوەی هەوڵی خۆسووتاندنی دابوو بۆ ژووری تاکەکەسیی بەندیخانە گوازرابوویەوە، لەڕێگای خواردنی وردە شووشە هەوڵی خۆکوشتنی داوە.\nبەوتەی سەرچاوەیەکی ئاگادار لە ناو بەندیخانەی ئورمیە، عادل موکەڕەم شەوی ڕابردوو لە ته‌ندروستی بەندینخانە لە ژێر چاودێریی پزیشکیدا بووە، بەڵام کاتژمێر 2ی نیوەڕۆی ئەمڕۆ بەهۆی تێکچوونی باری تەندروستی بە مەبەستی نەشتەرگەری بۆ نەخۆشخانەکانی دەرەوەی بەندینخانە گوازراوەتەوە.\nعادل موکەڕەم 18ی ئه‌م مانگه، لە هۆڵی بەندینخانەی ئورمیە و لە پێش چاوی جێگری بەرپرسی بەندینخانە و دادوەری چاوەدێر ئاگری لە جەستەی خۆی بەردابوو و بەبێ ئەوەی هیچ جۆرە خزمەتگوزارییەکی پزیشکی پێ بکرێت، بۆ ژووری تاکەکەسی گوازرابوویەوە.\nئەو بەندکراوە سیاسیە 4ی ئۆکتۆبری 2020 بەمه‌به‌ستنی ده‌ربڕینی ناڕه‌زایی دوای زیندانیكردنی بۆ ماوه‌ی 10 مانگ به‌بێ یه‌كلاییكردنه‌وه‌ی چاره‌نوسی لێوەکانی خۆی دووریوه‌ته‌وە و مانی لە خواردن گرتبوو، دوای سێ ڕۆژ و بەڵێنی بەرپرسانی بەندینخانەكه لەسەر جێبەجێ کردنی داواکارییەكانی، مانگرتنەکەی شکاندبوو.\nعادل موکەڕەم تەمەن 30 ساڵه و خەڵکی ئورمیەیه، ساڵی ڕابردو لە سنووری شاری خۆی لەلایەن حکوومەتی تورکیاوە دیپۆرتی ئێران کراوەتەوە و بۆ ماوەی 20 ڕۆژ لە دەستبەسەرگەی ئیدارەی ئیتلاعاتی شاری خۆی لەژێر لێپرسینەوە بووە و دواتر بۆ بەندیخانەی ئورمیە گوازراوەتەوە.\nدانیشتنی دادگای عادل موکەڕەم مانگێک پێش ئێستا لە لقی دووهەمی دادگای شۆڕشی ئورمیە بە سەرۆکایەتی دادوەر شەیخلوو بەڕێوەچوو و تۆمەتی "ئەندامەتی لە حیزبێکی کوردستانی و چوونە دەرەوەی نایاسایی لە وڵات" خراوەتە پاڵ ناوبراو.\nعادل موکەڕەم پێشتر ئەندامی حیزبی دێموکراتی کوردستانی ئێران بووە و سەرەتای هاوینی 2019 چووەتە وڵاتی تورکیا و داوای مافی پەنابەری کردبوو.


حزبەكان لەچاوەڕوانی ئەزموونێكی قورسدا - تۆڕی میدیایی خەڵک\nدەرچوواندنی كاندید بۆ هەڵبژاردنە پێشوەختەكەی عێراق زۆر قورس دەبێت\nجێگری بەرپرسی مەڵبەندی حەمرینی یەكێتی نیشتمانی كوردستان ڕایدەگەیەنێت، دەرچوونی كاندیدی كورد لە ناوچەكە قورسە.\nبڕیارە مانگی ئەیلولی ئەمساڵ هەڵبژاردنەكانی عێراق ئەنجام بدرێت و تاكو ئێستا لایەنەكان نەیانتوانیوە هاوپەیمانی دروست بكەن و بەپێی ئەوەی یاسای هەڵبژاردنەكانیش گۆڕاوە، حزبەكان ناتوانن بە تەنیا بەشداری هەڵبژاردنەكان بكەن.\nمەحمود محەمەد جێگری بەرپرسی مەڵبەندی حەمرینی یەكێتی نیشتمانی كوردستان بە (خەڵك)ی ڕاگەیاند، سێ كۆبوونەوەمان لەگەڵ سەرجەم لایەنەكان ئەنجام داوە بۆ مەبەستی دروستكردنی هاوپەیمانی، ئێستا چاوەڕێین لە چەند ڕۆژی داهاتوودا هەموو لایەنەكان پێمان بڵێنەوە چۆن بەشداری بكەین و كۆتا كۆبوونەوە و بڕیار بدەن كە پێكەوە دابەزین یان نا.\nوتیشی”بۆچوونەكەی هەموومان ئەوەیە كە هەموومان بە یەك كاندیدەوە دابەزین”.\nئاشكراشیكرد، ئەگەر پێكەوە بین یان نا، دەرچوونی كاندیدی كورد لە ناوچەكە زۆر قورسە، چونكە ئەو بازنەی ئێمە دوزخورماتوو زۆرینەی شیعەیە، بەڵام مەحاڵیش نییە و پێویستی بە هاوكاری هەموو لایەنەكان هەیە.\nبڕیاربوو لە مانگی شەشی ئەمساڵ هەڵبژاردنە پێشوەختەكەی عێراق بەڕێوەبچێت، بەڵام بۆ مانگی تشرینی یەكەم دواخرا.\nگۆڕینی یاسای هەڵبژاردنەكان دەبێتە یەكەم ئەزموونی نوێ لە پێش حزبەكانی عێراق و هەرێمی كوردستان، بۆیە دەرچوواندنی كاندید زۆر قورس و ئاڵۆز بووە بەتایبەت بۆ حزبە بچووكەكان بواری كاركردنیان زۆر تەسك كراوەتەوە.\nرەوشی هەڵبژاردنی ئەمجارە بۆ حزبەكانی هەرێمی كوردستان چەند هێندە قورسترە لە حزبەكانی عێراق، بەهۆی قەیرانی دارایی و ناكۆكییە سیاسییەكانەوە، كە هیچكام لە حزبەكان ناتوانن بە ئاسانی بەرە و هاوپەیمانێتی پێكبهێنن و جگە لە پارتی دیموكراتی كوردستان و یەكێتی نیشتمانی كوردستانیش، بە تەنیا بەشداریكردن بۆ سەرجەم حزبەكانی دیكە قورس دەبێت بۆ سەرخستنی كاندیدەكانیان.\nهاوكات لە هەرێمی كوردستان هاووڵاتیان لە حزبەكان و دەسەڵات زۆر تووڕەن و حزبەكان هیچ بەڵێنێكی نوێیان پێ نییە بۆ دەنگدەران و هاووڵاتیان متمانەیان بە حزب و كاندید و ئۆپۆزسیۆن و دەسەڵات و هەڵبژاردنیش زۆر لاواز بووە، بەشداری هەڵبژاردنەكان ناكەن.\n14 نیسان 2021 6.20 pm\nخەڵك- كۆمسیۆنی باڵای سەربەخۆی هەڵبژاردنەكان لە عیراق، دوایین وادەی نوێكردنەوەی تۆماری دەنگدەران ڕادەگەیەنێت…


ئەمڕۆ لە ڕووداوێکی هاتوچۆدا لە ڕێگای دەربەندیخان، چوار کارمەندی بەڕێوبەرایەتی گومرگی پەروێزخان گیانیان لەدەستدا.\nڕووداوەکە ئەمڕۆ شەممە، 21ی ئەیلولی 2019، لە رێگای وارماوە-دەربەندیخان ڕوویدا و بەهۆیەوە چوار هاوڕێ گیانیان لەدەستدا و کەسێکی دیکەش بریندار بوو.\nڕیژەن بورهان، وتەبێژى بەڕێوبەرایەتی هاتوچۆى دەربەندیخان دەربارەی ڕوداوەکە بە ناس کوردى ڕاگەیاند، “ڕوداوەکە سەرلەبەیانی ئەمڕۆ کاتژمێر 10 ڕوویداوە لەنێوان دوو ئۆتۆمبێلى جۆرى سدریک و مارسیدزدا”.\nڕیژەن بورهان باسی لەوەش کرد، “لە ڕووداوەکەدا چوار کەس گیانیان لەدەستداوە کە سەرجەمیان سەرنشینی ئۆتۆمبێلی سدریکەکە بوون کە هەر چواریان کارمەندی بەڕێوبەرایەتی پۆلیسی گومرگی پەروێزخان بوون و لەکاتی دەوامی فەرمی خۆیاندا ئەو ڕوداوەیان بەسەر هاتووە”.\nوتەبیژی پۆلیسی دەربەندیخان ئاماژەی بەوەشدا “بەپێی زانیارییەکانی ئێمە ئەو ئۆتۆمبێلەی بەرامبەریان کە مارسیدزێکی قەمەرە بووە، زۆر تیژڕەو بووە و تەنانەت پێش ئەوەی ئەو ڕوداوە ڕوبدات هاوڵاتیانی گوندێکی نزیک وارماوە پەیوەندییان بە ئێمەوە کردوە و وتویانە ئەو ئۆتۆمبێلە زۆر بەخێرایی لێدەخوڕێت و ژمارەکەیان پێداوین، ئێمەش لەوەدا بووین کە بازگەکان ئاگادار بکەینەوە لە وەستانی بەڵام ئەو ڕوداوە ڕویداوە”.\nوتەبێژی پۆلیسی دەربەندیخان وتیشی، “بەهۆى ڕوداوەکەوە شۆفێری ئەو ئۆتۆمبێلەش بەسەختی بریندار بووە و لەئێستادا لە نەخۆشخانەیە”.\nهاوکات عەقید بیلال بەڕێوبەری گومرگی پەروێزخان بە ناس کوردی وت، “ئەو چوار کەسەی گیانیان لەدەستداوە هەر چواریان کارمەندی بەرێوبەرایەتییەکەی ئێمە بوون و لەکاتی ئەرکی فەرمی خۆیاندا توشی ئەو ڕوداوە بون و پۆشاکی سەربازیشیان لەبەردا بووە”.\nعەقید بیلال ئاماژەی بەوەشدا “ئەو چوار کارمەندە بەشیک بون لەو تیمە دڵسۆزەی کە لە بەڕێوبەرایەتییەکەی ئێمە کاریان کردوە و زۆر دڵگران بووین بەو ڕوداوە و لە ئێستاشدا سەرقاڵی ناشتن و بەشداریکردنیان لە پرسەکەیاندا”.\nبەپێی زانیارییەکانی ناس کورد ئەو چوار کەسەی کە گیانیان لەدەستداوە هەر چواریان هاوڕێی یەکتر بوون و بە مەبەستی ئەرکی سەربازیی خۆیان بەرەو کەلار بەڕێ کەوتوون و هەروەها ئەو ئۆتۆمبێلەی بەرامبەریشیان بەخێراییەکەی لە ڕادەبەردەر لە کەلارەوە بەرەو دەربەندیخان هاتووە و لە سایدی خۆی پەڕیوەتەوە و خۆی داوە بە ئۆتۆمبیلەکەی ئەواندا.\nیەکێک لەوانەی گیانی لەدەستدا داوە ناوی عیسام کۆییە ناسراو بە عیسامە باجەلانی و تەمەنی 47 ساڵ بووە و باوکی سێ کوڕ و دوو کچە و خەڵکی شارۆچکەی کۆیەی سەر بە پارێزگای هەولێرە.\nهەروەها کەسێکی دیکەشیان ناوی وریا سامە و تەمەنی 36 ساڵە و خزمی نزیکی عیسام بووە.\nدوانەکەی دیکەشیان یەکێکیان ناوی سەباح تاڵیبە کە خەڵکی شاری کەرکوکە و لە شاری سلێمانی نیشتەجی بووە، هەروەها چوارەم کەسیشیان ناوی ئەکرەم خرەیە.\n10:21 چوار شه‌ممه 08 كانونی دووه‌م 2020


لێدوانەکانی میسی دوای مانەوەی لە بەرشەلۆنە – SNN\nHome›وەرزش/جیهانی› لێدوانەکانی میسی دوای مانەوەی لە بەرشەلۆنە\nمیسی لە نوێترین دەرکەوتنیدا\nئێوارەی ئەمڕۆ بە فەرمی میسی مانەوەی لە یانەی بەرشەلۆنە راگەیاندو هۆکارەکەی لە چاوپێکەوتنێکدا بۆ هەمووان روونکردەوە.\nمیسی لە ماوەی رابردوو هەموو هەوڵێکیدا بۆ ئەوەی بەرشەلۆنە جێبهێڵێت، بەڵام بەهۆی نرخی زۆری هەڵوەشانەوەی گرێبەستەکەی بڕیاری مانەوەی دا.\nلە چاوپێکەوتنەکەدا میسی وتی:” من دڵخۆش نەبووم بۆیە دەمویست بەرشەلۆنە جێبهێڵم،ئێستا دەمێنمەوە چونکە نەمدەویست لەگەڵ بەرشەلۆنە لە دادگا رووبەڕووی یەکتر ببینەوە،چونکە من لەگەڵ ئەم یانەیە هەرگیز ناچمە دادگاوە بەرامبەریان، ئەوان هەموو شتێكیان بە من داوەو منیش هەموو شتێکم بە ئەوان داوە، لە ئێستادا ئەم ئیدارەی بەرشەلۆنە کە بارتۆمیۆ سەرۆکایەتی دەکات کارەساتە، ئەو بە منی وت لە کۆتایی وەرز رێگەی رۆشتنت پێدەدەم بەڵام بەڵێنەکەی نەبردە سەر،من بە ئەوم وتووە یانەکە جێدەهێڵم، کۆتایی وەرز کاتی بوو، ئەمساڵ بۆ من زۆر ناخۆش بوو”.\nلە بەردەوامی لێدوانەکانی وتی:”دەمویست شوێنێکی تر تاقیبکمەوە، نەک لەبەر شکستەکەی بایرن میونخ، چونکە ماوەیەکی زۆر بوو بڕیارم دابوو،خێزانەکەشم هەموویان پشتگیرییان کردم،سەرەڕای ئەوەی تیاگۆی کوڕم گریاو داوای مانەوەی کرد، هەموو خێزانەکەم گریان کاتێک بڕیاری رۆشتنم دا، من ئەم یانەیەم لە پێش هەموو شتێک داناوە”.\nوتیشی:” لە هەر یانەیەک یاری بکەم پارەی زیاتریان بە من دەدا، من ئەم یانەیەم بە ماڵی خۆم زانیوە،پێشتر دەمتوانی بەرشەلۆنە جێبهێڵم و پارەی زیاتریشم دەستدەکەوت، بەڵام بۆ پارە نەبوو،ئەم یانەیە هیچ پرۆژەیەکی نیەو هەڵەی زۆر بە دوای یەکدا دەکەن”.\nلە کۆتایدا وتی:”هەمووان دڵنیا دەکەمەوە وەکو رابردوو توانای خۆم بۆ ئەم یانەیە دەخەمە گەڕ،ئێستا من بڕیاری مانەوەم داوە، چونکە سەرۆکی یانەکە تەنیا رێگە بۆ دەستبەرداربوون لە من داوای 700 ملیۆن یۆرۆی دەکرد، ئەوەش ئەستەم بوو بۆ هەر یانەیەک ئەو بڕە پارەیە بدات”.\nئەڵمانیا: دەمانەوێت هاوکاربین لە کەمکردنەوەی گرژییەکانی خۆرهەڵاتی دەریای ناوەڕاست